hotchpotch/miracl-hf-unified huggingface dataset:
యోగ్యతా పత్ర ప్రదానం
యోగ్యతా పత్ర ప్రదానం అనేది ఒక వస్తువు, వ్యక్తి లేక సంస్థ నిర్దేశిత లక్షణాల నిర్ధారణను నిర్వచిస్తుంది. ఈ నిర్ధారణ ఎల్లవేళలా కాక ఒక రకమైన బయటి సమీక్ష, విద్య, హన లేక అంచనా వేయడాన్ని బట్టి అప్పుడప్పుడు ఉంటుంది.
ఆధునిక సమాజంలో యోగ్యతా పత్రంలోని ఒక అత్యంత సాధారణమైన రకంగా వృత్తి నైపుణ్య యోగ్యతా పత్రాన్ని చెప్పవచ్చు. ఇందులో సాధారణంగా ఒక పరీక్షలో ఉత్తీర్ణత సాధించడం ద్వారా ఒక పని లేక చర్యను పోటీ తత్వంతో పూర్తి చేయగల సామర్థ్యం ఉన్నట్టు ఒక వ్యక్తికి యోగ్యతా పత్రం ప్రదానం చేయబడుతుంది.
వృత్తి నైపుణ్య యోగ్యతా పత్రంలో రెండు సాధారణ రకాలున్నాయి: కొన్ని అయితే ఒకసారి పరీక్షలో ఉత్తీర్ణత సాధిస్తే, జీవితకాలమంతా విలువ కలిగి ఉంటాయి. ఇతరమైనవి నిర్దేశిత కాల వ్యవధి తర్వాత తిరిగి యోగ్యతా పత్రాన్ని అందుకోవాల్సి ఉంటాయి. అంతేకాదు. యోగ్యతా పత్ర ప్రదానం అనేది వారు నిర్వచించే ఒకే వృత్తి నైపుణ్యంలో స్థాయిని బట్టి, వారు నిర్వచించే ప్రత్యేక నైపుణ్య విభాగాన్ని బట్టి వేరుగా ఉంటాయి. ఉదాహరణకు, ఐ.టి పరిశ్రమలో సాఫ్ట్‌వేర్ టెస్టర్, ప్రాజెక్ట్ మేనేజర్, డెవలపర్‌లకు వేర్వేరు యోగ్యతా పత్ర ప్రదానాలు అందుబాటులో ఉన్నాయి. అదే విధంగా, నేత్ర వైద్య శాస్త్రంలో అనువర్తిత ఆరోగ్య సిబ్బందిపై సంయుక్త మండలి ఒకే వృత్తి నైపుణ్యంలో కాస్త ఎక్కువ సంక్లిష్టతతో కూడిన మూడు యోగ్యతా పత్రాలను అందిస్తోంది.
యోగ్యతా పత్ర ప్రదానం అనేది చట్టపరంగా ఆచరించే స్థితి లేక వృత్తి నైపుణ్యంలో పని చేసే స్థితిని నిర్వచించదు. అదే మరి లైసెన్సర్ అంటే. సాధారణంగా, ప్రజా భద్రత ప్రయోజనాల ప్రభుత్వ సంస్థ లైసెన్సర్‌ను నిర్వహిస్తుండగా, వృత్తి నిపుణుల సంఘం ద్వారా యోగ్యతా పత్ర ప్రదానం చేయబడుతుంది. అయినప్పటికీ, అవి అందులో ఒకే విధంగా ఉంటాయి. ఆ రెండింటికీ నిర్దేశిత స్థాయి జ్ఞానం లేక సామర్థ్యం కావాల్సి ఉంటుంది.
ఆధునిక సమాజంలో మరో అత్యంత సాధారణ రకం యోగ్యతా పత్రంగా ఉత్పాదక యోగ్యతా పత్రాన్ని చెప్పవచ్చు. నాణ్యతకు హామీలాగే, ఒక ఉత్పత్తి కనీస ప్రమాణాలను చేరుకుందా అని నిర్ధారించుకోవడానికి ఉద్దేశించిన ప్రక్రియలను ఇది నిర్వచిస్తుంది.
భూముల తనిఖీ పరిశీలన, సమృద్ధికరమైన యోగ్యతా పత్ర ప్రదానాన్ని సాధారణంగా అధికార గుర్తింపు అని నిర్వచిస్తున్నారు. నియమాల్లో తేడా ప్రత్యేకించి యోగ్యతా పత్ర ప్రదాన సంస్థల విలువను నిర్థారిస్తున్న సంస్థ అయిన యోగ్యతా పత్ర ప్రదాన సంస్థల కోసం జాతీయ మండలి (NCCA) అంశాలతో సంబంధించి ఉంటుంది.
భూ పరిశీలన బెంచ్ మేకింగ్, యోగ్యతా పత్రం జాతీయ గ్రీన్ హౌస్ గ్యాస్ జాబితాల కోసం అంతర్జాతీయ పర్యావరణ మార్పు ప్యానెల్ (IPCC) మార్గదర్శకాలు, వరల్డ్ బిజినెస్ కౌన్సిల్ ఫర్ సస్టెయినబుల్ డెవలప్‌మెంట్ గ్రీన్ హౌస్ గ్యాస్ ప్రొటోకాల్ (WBCSD), ఇంటర్నేషనల్ ఆర్గనైజేషన్ ఫర్ స్టాండార్జైజేషన్ (ISO) 14064లు గ్రీన్ హౌస్ గ్యాస్ గణనలో పాటించే ప్రమాణాల శ్రేణికి అనుగుణంగా ఉంటుంది.
సాఫ్ట్‌వేర్ టెస్టింగ్ కోసం యోగ్యతా పత్రాలు పరీక్ష ఆధారితంగానూ, విద్య ఆధారితంగానూ వేర్వేరు బృందాలుగా విభజింపబడుతాయి. పరీక్ష ఆధారిత యోగ్యతా పత్రాలు: దీని కోసం ఒక పరీక్షలో ఉత్తీర్ణత సాధించాల్సి ఉంటుంది, దానిని స్వీయ అధ్యయనం ద్వారా కూడా నేర్చుకోవచ్చు: ఉదాహరణకు, ISTQB యోగ్యతా పత్ర టెస్టర్ లేక QAI ద్వారా CSTE లేక అమెరికన్ సొసైటీ ఫర్ క్వాలిటీ ద్వారా CSQE. విద్య ఆధారిత యోగ్యతా పత్రాలు అనేవి బోధకుడి ద్వారా జరిగే తరగతులు. అక్కడ ప్రతి కోర్సులోనూ ఉత్తీర్ణులు కావాల్సి ఉంటుంది. ఉదాహరణకు ఐ.ఐ.ఎస్.టి (ఇంటర్నేషన్ ఇన్‌స్టిట్యూట్ ఫర్ సాఫ్ట్‌వేర్ టెస్టింగ్) నిర్వహించే CSTP లేక CSTM.
STQC IT సేవా కేంద్రం ద్వారా అందించే సర్టిఫైడ్ సాఫ్ట్‌వేర్ టెస్ట్ మేనేజర్ (CSTM) యోగ్యతా పత్రం. 
మరిన్ని వివరాల కోసం చూడండి: http://www.stqc.nic.in/
India.http://en.wikipedia.org/wiki/NSDG
అందమైన జీవితం
అందమైన జీవితము ఒక తెలుగు  నవల. ఈ నవలను మల్లాది వెంకట కృష్ణమూర్తి వ్రాసారు. ఇది స్త్రీ పురుషుల మధ్య సెక్స్ కి దారితీయని సుగంధ స్నేహ సుధ సాధ్యమని నిరూపించే నవల. చిన్న చిన్న సరదాలతో నిండిన జీవితమే అతి పెద్ద ఆనందం అన్న మెసేజ్ నిచ్చే దీంట్లో, జీవితాలను ప్రభావితం చేసే ఆర్ద్రత చూడవచ్చు. నల్లేరు మీద నడకలా సాగే మధ్య తరగతి జీవితాల్లో గోప్యంగా ఉండే మృదువైన సెంట్ మెట్స్ ని శాంతి, ప్రియతమ్ పాత్రల ద్వారా మల్లాది వెంకట కృష్ణమూర్తి ఇందులో సూటిగా చెప్పారు. స్పందన, భావావేశం గల పాఠకులందరికి ప్రియమైన నవల "అందమైన జీవితం."
అందమైన జీవితమ్ నవలను మల్లాది వెంకట కృష్ణమూర్తి ఎనబైయవ దశకములొ వ్రాసారు. ఇది తొలుత సీరియల్‌గా ప్రచురించబడింది. ఆ తరువాత నవలగా ముద్రించబడింది. 2010లో చివరి ముద్రణ వచ్చింది. ఆ తరువాత 2011లో కిగిగెపై డిజిటల్ పుస్తకంగా వచ్చింది. ఈ నవల మల్లాది నవలల్లో అత్యంత ప్రాచుర్యం పొందిన నవల. యండమూరి వీరేంద్రనాథ్ మల్లాది నవలల్లో తనకు నచ్చిన నవలగా ఈ నవల పేరు చెప్పారు. .
జీవిత చరిత్ర
ఒక వ్యక్తి యొక్క జీవిత సంగ్రహాన్ని జీవిత చరిత్ర అంటారు. సాధారణ విషయాలైన చదువు, ఉద్యోగం/వ్యాపారం, బాంధవ్యాలు, మరణమే కాక, వారి అనుభవాలు, సంఘటనల చిత్రణ కూడా ఈ జీవిత చరిత్రలో భాగమే. రెజ్యూమ్ ల్లా కాక ఒకరి జీవిత కథ, వివిధ కోణల్లో వారి అనుభవాలతో పాటు వారు జీవించిన కాలం, ప్రదేశ విశేషాలు కూడా ఉంటాయి. సహజంగా జీవిత చరిత్రలు కాల్పనికేతర రచనలు అయి ఉంటాయి. కానీ జీవిత చరిత్రను రాసేందుకు కాల్పనిక పద్ధతిని కూడా ఉపయోగించవచ్చు. సినిమా వంటి ఇతర పద్ధతులను ఉపయోగించి కూడా జీవిత చరిత్ర చిత్రణ చేయవచ్చు.
ఒకరి జీవిత చరిత్ర వారి నుంచి నేరుగా తెలుసుకునిగానీ, వారికి దగ్గర వాళ్ళ దగ్గర నుంచి గానీ తెలుసుకుని రాస్తారు. అలా కాక ఎవరి జీవితం గురించి వారే రాసుకోవడం అనేది ఆత్మకథ అంటారు. ఒక్కొక్కరు ఘోస్ట్ రైటర్ సహాయంతో ఆత్మకథ రాస్తారు.
మొదట్లో జీవిత చరిత్రా రచనలో కేవలం వ్యక్తి జీవితం గురించే కాక, అతను జీవించిన కాలం, ప్రదేశాల పరిస్థితులు, సంస్కృతి పరిణామాల గురించి కూడా చిత్రణ ఉండేది. 18వ శతాబ్దం తరువాత ఇది ఒక ప్రత్యేక ప్రక్రియగా మారిన తరువాత ఎన్నో మార్పులు చోటు చేసుకున్నాయి.
ప్రాచీన జీవితచరిత్రల్లో ప్లటర్చ్ రాసిన పార్లల్ లైవ్స్ ఒకటి. క్రీస్తు శకం 8 వ శతాబ్దంలో ప్రచురించిన ఈ పుస్తకంలో ప్రపంచంలోని ప్రముఖుల జీవిత చరిత్రలు రాశారు ఆయన. క్రీస్తు పూర్వం 44వ శతాబ్దంలో కార్నెలిస్ నెపోస్ ఎక్సెల్లెంటిం ఇంపెరేటొరం విటై అతి ప్రాచినమైన జీవితచరిత్ర. పౌరాణిక విషయాలు లేకుండా సెటొనిస్ రాసిన ది లైవ్స్ ఆఫ్ ది సీసర్స్ అనే పుస్తకం కూడా ఈ కోవలోకే వస్తుందనేది ఒక వాదన.
మధ్యయుగంలో యూరోప్ చరిత్ర చాలావరకు వెలుగులోకి రాలేదు. ఈ సమయంలో రోమన్ కేథలిక్ చర్చి చరిత్ర మాత్రమే అందుబాటులో ఉంది. హెర్మిట్లు, సన్యాసులు, చర్చి ఫాదర్లు రాసిన జీవితచరిత్రల ద్వారానే ఆ కొంత చరిత్రైనా ఉందని చెప్పాలి. ఆ కాలనికి చెందిన చర్చి ఫాదర్లు, ప్రముఖ సన్యాసులు, పోప్ ల జీవితచరిత్రలు మాత్రమే రాశారు వీరైనా. ఈ పుస్తకాలు ఆధ్యాత్మికంగా ప్రజలకు, క్రిస్టియన్ మిషనీరలకు ప్రేరణగానూ ఎక్కువగా ఉపయోగపడేవి. ఐన్ హార్డ్ రాసిన లైఫ్ ఆఫ్ చార్లెమాగ్నే పుస్తకం ఈ కోవలోకి చెందినవే.
చిద్విలాసం
చిద్విలాసం ఒక తెలుగు పుస్తకము. ఈ పుస్తకాన్ని మల్లాది వెంకట కృష్ణమూర్తి వ్రాసారు. ఇది ఒక జోక్స్ పుస్తకము, నామ సంకీర్తన, ప్రార్థన, ధ్యానం, మంత్ర స్మరణ, ఆలయ దర్శనం మొదలైనవన్నీ దైవాన్ని మన మనసులో నిలుపుకోడానికే. ఈ పుస్తకం చిద్విలాసం కూడా సరిగ్గా ఇందుకు ఉపయోగిస్తుంది. దాదాపు ప్రతీ జోక్ లో దేవుడు ఉంటాడు కాబట్టి ఈ జోక్స్ ద్వారా కూడా ఆయన్ని స్మరించినట్లు అవుతుంది. శివరాత్రి జాగరణ, ఆధ్యాత్మిక ప్రయాణాల్లాంటి సందర్భాల్లో దీనితో కాలక్షేపం చేసి మనసుని దేవడు మీదే లగ్నం చేయవచ్చు. అనేక జోక్స్ పుస్తకాలు వెలువరించిన మల్లాది వెంకట కృష్ణమూర్తి సేకరించి, అనేక శీర్షికల కింద విభజించి ఇచ్చిన ఈ పుస్తకంలో మిమ్మల్ని నవ్వించే దేవుడు ఉన్నాడు. 
చిద్విలాసం పుస్తకాన్ని మల్లాది వెంకట కృష్ణమూర్తి వ్రాసారు. ఈ పుస్తకాన్ని మల్లాది వెంకట కృష్ణమూర్తి 9-09-2009 న వ్రాయడము మొదలు పెట్టారు. ఈ పుస్తకమం యొక్క మొదటి ముద్రణ 2009 అక్టోబరులో జరిగింది.
చెరువుకొమ్ముపాలెం (నూజెండ్ల మండలం)
చెరువుకొమ్ముపాలెం, గుంటూరు జిల్లా, నూజెండ్ల మండలానికి చెందిన గ్రామము. చెరువుకొమ్ముపాలెం, వినుకొండ పట్టణానికి,15 కి.మీల దూరంలో వుంటుంది.ఈ గ్రామ జనాభా 3000 దాకా వుండవచ్చు. దీనికి దగ్గరలో ఒల్లేరు నది ప్రవహిస్తూ వుంటుంది.
మంగు రాజా
ఏ మనిషైనా సాంత్వన పొందేది సంగీతం తోనూ, హాస్యం తోనూ మాత్రమే. కాని ఒకరికి మాత్రం ఆ సంగీతం జీవనం, జీవనాధారం, శక్తీ. ఆసక్తీ, మతం, భక్తీ ఆన్నీ. అతనే 'మ్యూజికాలజిస్ట్ రాజా' గా పేరుగాంచిన రాజా.. 
రాజా ఆంధ్రప్రదేశ్ లోని శ్రీకాకుళంలో జూన్ 10, 1951 న జన్మించారు. అతని తండ్రి అయిన ఎమ్.వి.ఆర్.పంతులు శ్రీకాకుళంలో పేరుగడించిన వకీలు. అతని తల్లి సుభద్రా దేవి మంచి వైణికురాలు. అతను 1972లో బీ.కామ్ పట్టభద్రుడయ్యారు. చిన్న వయసు నుండే సినిమాలు, సినమాల్లో సంగీతం పట్ల ఆసక్తి ఉండడంతో మంచి శ్రోత అయ్యారు. బాల్యంలో అభ్యసించిన జ్ఞానంతో యుక్త వయసులో సంగీత విమర్శకుడు అయ్యారు. కుటుంబం, స్నేహితులు ఇచ్చిన సహకారంతో రాజా సినీ సంగీత పై వ్యాసాలను రాయడం మొదలుపెట్టి ఒక కొత్త వొరవడిని సృష్టించారు. అప్పటినుండి వెనక్కు తిరిగి చూసే అవసరం లేకపోయింది.
రాజ గొప్ప దార్శనికుడు. ఆ ప్రతిభ ఆయన చేసిన పనులలో కనిపిస్తుంది. సంగీతం పట్ల ఆయనికి ఉన్న ఆసక్తి మరియు ఏళ్ళ తరబడి చేసిన పరిశోధనల వల్ల వచ్చిన పరిజ్ఞానం ఆయనిని అద్వితీయ విశ్లేషకుడిగా నిలిపాయి. రాజా తను రాసిన వ్యాసాలూ, విశ్లేషణలు, విమర్శల ద్వారా సంగీత పత్రికా రచనలో ఒక కొత్త పంధాకి మార్గదర్శకులయ్యారు. ఆయన రచనలు సినీ పరిశ్రమలో ఒక ప్రత్యేకమైన గుర్తింపు పొందడమే కాకుండా కొత్త వారికి బైబిల్ లాగా ఉపయోగపడుతున్నాయి.
మ్యూజికాలజిస్ట్ గా సేవలందించడమే కాకుండా, రాజా తనలోని సృజనాత్మక రచనా సామర్ధ్యాలతో కథలు, నవలలు, సీరియల్స్ కూడా రాశారు. ప్రముఖ రచయిత మల్లాది వెంకట కృష్ణ మూర్తిని ముఖ్య పాత్రధారిగా చేస్తూ ప్రత్యక్ష పాత్రలతో రాజా రాసిన నవల "మల్లాది వెంకట కృష్ణమూర్తి" తెలుగు నవలా ప్రపంచంలో సంచలనం సృష్టించింది. అటువంటి ప్రయోగం అంతకు ముందు లేదు. ఈయన రచించిన మినీ కవితల సంకలనానికి డా.సి.నారాయణ రెడ్డి (జ్నాన్ పీఠ్ అవార్డ్ గ్రహీత) 'మెరుపంత' గా పేరు పెట్టారు. ఈ మినీ కవితల సంకలనాన్ని నారాయణ రెడ్డి గారికి అంకితమిచ్చారు రాజా. .
దూరదర్శన్ (తెలుగు ఛానల్) లో ప్రసారమైన 'బుచ్చిబాబు' అనే ధారావాహికకు రాసిన స్క్రిప్ట్ కు గాను రాజా బెస్ట్ డైలాగ్ రైటర్ అవార్డును అందుకున్నారు. ETV (తెలుగు ఛానల్) లో ప్రసారమవుతున్న 'పెళ్లి పందిరి' ధారావాహికకు ఈయన రాసిన స్క్రిప్టును ప్రేక్షకులు బాగా ఆదరించారు. రాజా కలానికి రెండు వైపులా పదును వున్నట్టుంటుంది ఆయన పద ప్రయోగం. శ్లేష, హాస్య చతురత ఆయన ప్రత్యేకతల్లో ఒకటి.
రాజా రాసిన పరిశోధనా వ్యాసాలు ప్రతి ఒక్కరి మనసును చూరగొంటాయి. ఆయన పనిచేసిన సంస్థలకు ఆయన ఒక గర్వ కారణంగా పరిగణించబడ్డారు. వార్త దినపత్రికలో వచ్చిన 'ఆపాతమధురం ' అనే శీర్షిక ఆ దిన పత్రిక యొక్క సర్కులేషన్ ను పెంచింది. రాజా సంపాదకత్వంలో వచ్చిన హాసం అనే తెలుగు పక్ష పత్రిక ది బెస్ట్ మ్యాగజైన్ అవార్డును సొంతం చేసుకుంది. ఈయన 800 లకు పైగా గుర్తించదగ్గ వ్యాసాలను, సన్మాన పత్రాలను కూడా రాశారు. వందకు పైగా సినీ సంగీత పోటీలకు న్యాయనిర్ణేతగా వ్యవహరించారు. యస్.పి. బాలసుబ్రహ్మణ్యం నిర్వహించిన పాడాలని ఉంది (మా టీవీ) కార్యక్రమ పరంపరలో రెండు ఎపిసోడ్ లకు న్యాయ నిర్ణేతగా వ్యవహరించారు.
రాజా ప్రస్తుతం మా టీవీలో కన్సల్టెంట్ గా పనిచేస్తున్నారు. ఈ ఛానల్ కోసం రాజా రూపొందించిన గుర్తుకొస్తున్నాయి కార్యక్రమంతో పాటు వివిధ బాషల (తెలుగు, తమిళ్, కన్నడ, హిందీ, బెంగాలి మరియు ఇంగ్లీష్) సంగీతం పై సృజనాత్మ పరిశోధన 'మధుర క్షణాలు' ఆ ఛానల్ కు అర్కివల్ వాల్యూని తెచ్చిపెట్టింది.
రాజా అందుకున్న అవార్డులు, సన్మానాలు చాలా ఉన్నాయి. అందులో ముఖ్యమైనవి ఇవీ : .
శ్రీ శని వజ్ర పంజర కవచమ్
అథః శ్రీ శని వజ్ర పంజర కవచమ్|
నీలాంబరో నీలవపుః కిరీటీ 
గృధ్రస్థితాస్త్రకరో ధనుష్మాన్| 
చతుర్భుజః సూర్యసుతః ప్రసన్నః 
సదా మమస్యాద్వరదః ప్రశాంతః ||
బ్రహ్మా ఉవాచ|
శృణుధ్వం ఋషయః సర్వే శని పీడాహరం మహత్|
కవచం శనిరాజస్య సౌరైరిదమనుత్తమం||
కవచం దేవతావాసం వజ్ర పంజర సంఙ్గకమ్|
శనైశ్చర ప్రీతికరం సర్వసౌభాగ్యదాయకమ్||
ఓం శ్రీ శనైశ్చరః పాతు భాలం మే సూర్యనందనః | 
నేత్రే ఛాయాత్మజః పాతు పాతు కర్ణౌ యమానుజః |
నాసాం వైవస్వతః పాతు ముఖం మే భాస్కరః సదా| 
స్నిగ్ధకంఠశ్చ మే కంఠం భుజౌ పాతు మహాభుజః ||
స్కంధౌ పాతు శనిశ్చైవ కరౌ పాతు శుభప్రదః| 
వక్షః పాతు యమభ్రాతా కుక్షిం పాత్వసితస్తథా||
నాభిం గ్రహపతిః పాతు మందః పాతు కటిం తథా| 
ఊరూ మమాంతకః పాతు యమో జానుయుగం తథా ||
పాదౌ మందగతిః పాతు సర్వాంగం పాతు పిప్పలః| 
అంగోపాంగాని సర్వాణి రక్షేన్ మే సూర్యనందనః||
ఇత్యేతత్కవచమ్ దివ్యం పఠేత్సూర్యసుతస్య యః| 
న తస్య జాయతే పీడా ప్రీతో భవతి సూర్యజః||
వ్యయజన్మద్వితీయస్థో మృత్యుస్థానగతోపివా| 
కలత్రస్థో గతోవాపి సుప్రీతస్తు సదా శనిః||
అష్టమస్థో సూర్యసుతే వ్యయే జన్మద్వితీయగే |
కవచం పఠతే నిత్యం న పీడా జాయతే క్వచిత్||
ఇత్యేతత్కవచం దివ్యం సౌరేర్యన్నిర్మితం పురా|
ద్వాదశాష్టమజన్మస్థదోషాన్నాశయతే సదా|
జన్మలగ్నస్థితాన్ దోషాన్ సర్వాన్నాశయతే ప్రభుః||
ఇతి శ్రీ బ్రహ్మాండపురాణే బ్రహ్మనారదసంవాదే శనివజ్రపంజర కవచం సంపూర్ణమ్||
సాయన్నపాలెం
సాయన్నపాలెం గ్రామం ద్వారకా తిరుమలకు 7 1/2 కి.మీ దూరంలో ఉంది. ప్రధాన వృత్తి వ్యవసాయం. గ్రామ జనాభా సుమారు 550. దీని చుట్టు ప్రక్కల గ్రామాలు ఉత్తరదిక్కున కట్టవపొదలవారి గూడెం, దక్షిణవైపు మొద్దులగూడెం, ముఖ్య వ్యక్తులు పోతన దుర్గారావు.
కుండీలో మర్రిచెట్టు
కుండీలో మర్రిచెట్టు ఒక తెలుగు కవితల పుస్తకం. ఈ పుస్తకాన్ని విన్నకోట రవిశంకర్ వ్రాసారు. ఈ పుస్తకం ముందు మాటలో ఇస్మాయిల్ ఒక కవిత గురించి " కళకి ఇంత పర్యాప్తమైన నిర్వచనం ఎక్కడా నాకు తారసపడ లేదు. జీవితపు విలువలతోనే కదా కళకి ప్రమేయం. ఈ సత్యాన్ని ప్రవించడం కాదు ఈ కవిత చేసిన పని, ఇది మనకు అనుభూతమయేటట్లు చేసింది. అనగా, ఒక యథార్థాన్ని ఆలోచనా రూపంలో కాక అనుభవ రూపంలో మనకు ప్రసాదిం చింది. ఇదే కవిత్వసారం." అంటూ మెచ్చుకున్నారు.
మానవత్వపు సారాంశాలైన జీవితానుభవాలతో స్పందించే కవితలు ఈ పుస్తకం నిండా ఉన్నాయి. పై నుదహరించినవి కాక ' కుండీలో మర్రి చెట్టు', 'రామప్ప సరస్సు', 'జ్ఞాపకం', 'నిద్రానుభవం', 'చలనచిత్రం', 'పాపమనసు' వంటి విషా దంతో, ఆనందంతో, ఉత్సాహంతో, అనురాగంతో, పురాజ్ఞాపకాలతో మెరిసే, మండే, మిరుమిట్లు గొలిపే జీవితశకలాలెన్నో ఈ కవి మనకు సమర్పించాడు.జీవితానుభవమూ, హృదయానుభూతీ - ఈ రెండు ధృవాల్నీ కలిపి కవిత్వ విద్యుచ్చక్తిని సృష్టించాడు ఈ కవి.
ఈ పుస్తకము రవిశంకర్ మొదటి పుస్తకము. ఈ పుస్తకం 22-11-1992 న తొలి ప్రచురణ. . ఈయన విద్యుత్ ఇంజనీరూ.
http://kinige.com/kbook.php?id=129
అట్లాంటిస్
అట్లాంటిస్ ప్లేటో వ్రాసిన Timaeus మరియు Critias లలో మొదటిసారిగా ప్రస్తావించబడిన ఒక పౌరాణిక ద్వీపం.
ప్లేటో చెప్పినదాని ప్రకారం సుమారు క్రీ.పూ. 9600 సమీపంలో అనగా సొలోన్ కు 9000 సం.|| ల పూర్వమే పశ్చిమ ఐరోపా, ఆఫ్రికా లలోని చాలా ప్రాంతాలను జయించిన Pillars of Herculesకు అభిముఖంగా కొలువైవున్న నౌకాశక్తి. అది ఏధెన్సుపై చేసిన విజయవంతంకాని దాడిలో ఒక దురదృష్టకర దినమున సముద్రంలోకి క్రుంగిపోయింది.
చెన్నకేశవస్వామి
శ్రీకృష్ణుడే చెన్నకేశవస్వామి.
చెన్న అంటే అందమైన అని తెలుసు కదా...!
మేలయిన కేశములు కలవాడు అని,
కేశియను రాక్షసుని సంహరించినవాడు అని పెద్దలు చెప్తారు.
' కేశులు ' అనగా బ్రహ్మ, విష్ణు, రుద్రులు... వారిని తన వశమందుంచుకున్నవాడు కేశవుడు... కావున కేశవుడు అనగా త్రిమూర్తులు ఒకటైన ఆనందస్వరూపుడు - కేవలుడు.
అమెజాన్.కాం
అమెజాన్.కాం, సాధారణంగా అమెజాన్, అన్నది జూలై 5, 1994న జెఫ్ బెజోస్ వాషింగ్టన్లోని సియాటెల్ ప్రాంతంలో వ్యవస్థాపించిన అమెరికన్ ఇ-కామర్స్ (ఎలక్ట్రానిక్ అమ్మకాలు, కొనుగోళ్ళు), క్లౌడ్ కంప్యూటింగ్ కంపెనీ. It is the largest Internet-based retailer in the world by total sales and market capitalization. Amazon.com started as an online bookstore, later diversifying to sell DVDs, Blu-rays, CDs, video downloads/streaming, MP3 downloads/streaming, audiobook downloads/streaming, software, video games, electronics, apparel, furniture, food, toys, and jewelry. The company also produces consumer electronics—notably, Amazon Kindle e-readers, Fire tablets, and Fire TV—and is the world's largest provider of cloud infrastructure services (IaaS). Amazon also sells certain low-end products like USB cables under its in-house brand AmazonBasics.
ఇంగ్లీష్ విల్లో
"సాలిక్స్ ఆల్బా" (Salix alba) (వైట్ విల్లో; White Willow) అనేది ఐరోపా మరియు పశ్చిమ మరియు మధ్య ఆసియాల్లో కనిపించే గుల్మం యొక్క ఒక జాతి. ఇది ఈ పేరును దాని ఆకుల కింద ఉండే తెల్లని రంగు కారణంగా పొందింది.
ఇది మధ్యస్థ పరిమాణం నుండి భారీ ఆకులు రాల్చే వృక్షం, ఇది 1 మీ వ్యాసార్థం గల మానుతో 10-30 మీ పొడవు ఉంటుంది, ఇది తరచూ వంగిపోయి ఉంటుంది. బెరడు దూసర-ఊదా రంగులో, పాత చెట్లల్లో విఛ్చినమై ఉంటుంది. సాధారణ జాతుల్లో అంకురాలు నెరిసిన-కఫిల వర్ణం నుండి ఆకుపచ్చని-కఫిల వర్ణానికి మారతాయి. ఆకులు ఇతర వృక్షాల ఆకుల కంటే పాలిపోయి కనిపిస్తాయి, ఎందుకంటే ఆకులు చాలా సూక్ష్మ సిల్కీ రోమాలతో ముఖ్యంగా కింది భాగంలో కనిపిస్తాయి; అవి 5-10 సెం.మీ పొడవు మరియు 0.5-1.5 సెం.మీ వెడల్పును కలిగి ఉంటాయి. ప్రారంభ వసంత కాలంలో పువ్వులు మృదుపుష్పవిన్యాసంలో ఉత్పత్తి అవుతాయి మరియు కీటకాలతో పరాగ సంపర్కం జరుగుతుంది. ఇది ఏకలింగక, అంటే పురుష మరియు స్త్రీ మృదుపుష్పవిన్యాసాలు వేర్వేరు వృక్షాల్లో కనిపిస్తాయి; పురుష మృదుపుష్పవిన్యాసాలు 4-5 సెం.మీ పొడవు ఉంటాయి, పరాగ సంపర్కంలో స్త్రీ మృదుపుష్పవిన్యాసాలు 3-4 సెం.మీ ఉంటాయి, పండు పక్వానికి అనుగుణంగా పెరుగుతాయి. వేసవి కాలంలో మధ్యకాలానికి పక్వానికి వచ్చిన తర్వాత, స్త్రీ మృదుపుష్పవిన్యాసాలు పలు చిన్న (4 మి.మీ) నాళికలను కలిగి ఉంటాయి, వీటిలో ప్రతి ఒక్కటి దిగువ భాగంలో చొప్పించబడిన పలు సూక్ష్మ విత్తనాలను కలిగి ఉంటాయి, ఇది వాయు ప్రసారానికి దోహదపడుతుంది.
వైట్ విల్లోలు చాలా వేగంగా పెరుగుతాయి, కాని తక్కువ కాలం బతుకుతాయి, పలు చీడలకు గురవుతాయి, వీటిలో బ్యాక్టిరీయా "బ్రెనెరియా సాలిసిస్" కారణంగా సోకే నీటిగుర్తు చీడ (దీనికి ఈ పేరు దారువులో 'నీటిగుర్తు' విలేపన లక్షణంగా వచ్చింది; సైన్. "ఎర్వినియా సాలిసిస్" ) మరియు శిలీంధ్రం "మార్సోనినా సాలిసికోలా" వలన సోకే వృక్ష అంథ్రాస్నోస్ ఉన్నాయి. ఈ చీడలు కలప లేదా ఆభరణం కోసం పెంచే చెట్లకు ఒక పెద్ద సమస్యగా చెప్పవచ్చు.
ఇది స్వయంసిద్ధంగా బీటలు గల వృక్షం "సాలిక్స్ ఫ్రాగిలిస్‌"తో సహజ హైబ్రీడ్‌లను రూపొందిస్తుంది, ఈ హైబ్రీడ్‌ను "సాలిక్స్ ఎక్స్ రుబెన్స్" ష్చారాక్ అని పిలుస్తారు.
కలప పటిమ, బలంగా మరియు తక్కువ బరువును కలిగి ఉంటుంది, కాని త్వరగా శిథిలమయ్యే అవకాశం ఉంది. చెట్టు మొదలు వరకు కత్తిరించిన మరియు ఆకులు కత్తిరించిన చెట్లు నుండి కాడలను (రెమ్మలు) బుట్ట తయారీలో ఉపయోగిస్తారు. కొయ్య నుండి తయారు చేసి కర్రబొగ్గు తుపాకీమందు తయారీలో చాలా ముఖ్యమైనది. గతంలో బెరడును తోలును శుభ్రపరిచేందుకు ఉపయోగించేవారు.
అటవీ శాస్త్రం మరియు తోటపని వినియోగం కోసం పలు మిశ్రమజాతులు మరియు సంకరజాతులను ఎంచుకున్నారు:
హిప్పోక్రటీస్ 5వ శతాబ్దంలో విల్లో బెరడు నుండి తయారు చేసిన ఒక చేదైన పొడి నొప్పులను తగ్గిస్తుందని మరియు జ్వరాలను తగ్గిస్తుందని పేర్కొన్నాడు. ఈ ఔషధాన్ని పురాతన ఈజిప్ట్, సుమెర్ మరియు ఆసేరియా నుండి పాఠాల్లో కూడా పేర్కొన్నారు. రెవెరెండ్ ఎడ్మండ్ స్టోన్‌ ఆక్స్‌ఫర్డ్‌షైర్, ఇంగ్లాండ్‌లోని చిప్పింగ్ నార్టాన్ నుండి 1763లో ఒక మిశ్రమజాతిని గుర్తించాడు, దీని విల్లో బెరడు జ్వరాన్ని తగ్గించడంలో చాలా ప్రభావవంతంగా పనిచేస్తుందని గుర్తించారు. ద్రావణాన్ని తయారు చేయడానికి బెరడును తరచూ ఇథనాల్‌లో నానబెడతారు.
"సాలిక్స్" అనే లాటిన్ పేరు ఆధారంగా సాలిసిన్ అని పిలిచే బెరడు నుండి తీసిన సక్రియాత్మక సారాన్ని 2828లో ఒక ఫ్రెంచ్ ఔషధ విక్రేత హెన్రీ లెరౌక్స్ మరియు ఒక ఇటాలియన్ రసాయన శాస్త్రవేత్త రాఫీలె పిరియాలు దానిని స్ఫటికం రూపంలోకి మార్చారు, తర్వాత వారు దానిలో ఆమ్లాన్ని తొలగించి దాని స్పచ్ఛమైన రూపాన్ని పొందడంలో విజయం సాధించారు. ఆస్ప్రిన్ వంటి సాలిసేలిక్ ఆమ్లం అనేది సాలిసిన్ యొక్క ఒక రసాయనిక ఉత్పన్నం.
ఒకనాటి రాత్రి
"ఒకనాతి రాత్రి" 1980లో నిర్మితమైన ఒక తెలుగు చిత్రం. ఈ చిత్రానికి కథ, స్క్రీన్ ప్లే, సంగీతం, దర్శకత్వం - పి.భానుమతి. ఇది ఒక అపరాధ పరిశోధన కథ.
ట్రెయిన్ లో ప్రయాణిస్తున్న భానుమతి అనుకోకుండా పక్కనే వెళ్తున్న మరో ట్రెయిన్ లో జరిగిన ఒక హత్య చూస్తుంది. దాన్ని గురించి అన్వేషిస్తూ, అసలా హత్య తాలూకా కుటుంబాన్ని కనిపెట్టీ, వాళ్ళింట్లో వంటమనిషిగా చేరుతుంది. తరువాత అసలా హత్యకు గురైన మనిషి ఎవరు? వాళ్ళ నేపథ్యం ఏమిటి? ఇత్యాది విషయాలు పరిశోధించి, సాధిస్తుంది.'
"ఒక నాటి రాత్రి" చిత్ర వీసీడీ, ఆదిత్య వీడియోస్, హైదరాబాదు.
అసాధ్యురాలు
"అసాధ్యురాలు" 1993 లో నిర్మితమైన చిత్రం. ఇదే తమిళంలో "పెరియమ్మ" అన్న పేరుతో వచ్చింది.
సెబి
భారతదేశంలోని సెక్యూరిటీస్ మార్కెట్ (secutity market) ని అదుపు చేసే సంస్థగా సెక్యూరిటీస్ ఎక్సఛేంజ్ బోర్డ్ అఫ్ ఇండియా (సెబి - SEBI) సెబీ చట్టం 1992 ద్వారా స్థాపించబడింది.
సెబి ముఖ్యకార్యాలయం ముంబైలోని వాణిజ్య ప్రాంతమైన బాంద్రా-కూర్లా కాంప్లెక్స్ లో ఉంది. ఉత్తర, తూర్పు, దక్షిణ, పడమర లకు ఉపశాఖలను న్యూఢిల్లీ, కోల్ కత్తా, చెన్నై, అహ్మదాబాద్ లలో స్థాపించబడినవి.
ఉపెంద్ర కుమార్ సిన్హా 2011 ఫిబ్రవరి 18 నుండి చైర్ మెన్ గా కొనసాగుతున్నారు
బోర్డ్ సభ్యులు
సెబి పూర్వపు చైర్ మెన్'లు
పరికిణీ
పరికిణీ ప్రముఖ సినీ నటుడు, సాహిత్యకారుడు, దర్శకుడు తనికెళ్ల భరణి రాసిన కవితల సంకలనం. తత్త్వాలు, నాటకాలు, నాటికలు, సినిమా స్క్రిప్టు, సంగీతకారుల జీవితచిత్రాలు వంటి ఎన్నో ప్రక్రియల్లో రచనలు చేసిన భరణి పరికిణీ పుస్తకం తన వచన కవిత్వంతో ప్రచురించారు.
పరికిణీ పుస్తకాన్ని 2000లో తొలి ప్రచురణ చేశారు. అనంతరం ఏప్రిల్ 2002లో ద్వితీయ ముద్రణ, 2007లో మూడవ ముద్రణ, జనవరి 2011లో నాలుగవ ముద్రణ పొందింది.
http://kinige.com/kbook.php?id=122
రామకథను వినరయ్యా
రామకథను వినరయ్యా పాట లవకుశ (1963) సినిమా కోసం సముద్రాల రాఘవాచార్య రచించారు. దీనిని లవకుశులుగా నటించిన మాస్టర్ నాగరాజు మరియు మాస్టర్ సుబ్రహ్మణ్యం లపై చిత్రీకరించారు. ఈ గీతాన్ని పి.లీల మరియు పి.సుశీల మధురంగా గానం చేయగా ఘంటసాల వెంకటేశ్వరరావు సంగీతాన్ని సమకూర్చారు.
చాకలివాడు వేసిన నిందని తలమీద మోస్తూ శ్రీరాముడు సీతా మాహాసాధ్విని అడవికి పంపిస్తాడు. వాల్మీకి ఆశ్రమం చేరిన ఆమెకు లవకుశులు జన్మిస్తారు. వారి విద్యాబోధ మహర్షి జరిపిస్తాడు. వారి ద్వారా తాను రచించిన రామాయణ కావ్యాన్ని ప్రచారం కోసం లవకుశులకు నేర్పించి గానం చేయమని ఆదేశిస్తారు.
నాలుగు పాటలలో మొదటిదైన ఈ పాటలో రామాయణంలోని బాలకాండము, అయోధ్యాకాండములోని ముఖ్యమైన ఘట్టాలను మరియు సీతారామ కళ్యాణము వరకు చిత్రీకరించారు.
పల్లవి :
రామకథను వినరయ్యా
ఇహపర సుఖముల నొసగే
సీతారామకథను వినరయ్యా
చరణం 1 :
అయోధ్యా నగరానికి రాజు దశరథ మహారాజు
ఆ రాజుకు రాణులు మువ్వురు కౌసల్య సుమిత్రా కైకేయి
నోము ఫలములై వారికి కలిగిరి కొమరులు నల్వురు
రామ లక్ష్మణ భరత శత్రుఘ్నులు ||| రామకథ |||
చరణం 2 :
ఘడియ ఏని రఘురాముని విడచి గడపలేని ఆ భూజాని
కౌశిక యాగము కాచిరమ్మని పలికెను నీరద శ్యాముని ||| రామకథ |||
చరణం 2 :
తాటకి దునిమి జన్నము గాచి తపసుల దీవెన తలదాల్చి
జనకుని యాగము జూచు నెపమ్మున చనియెను మిధిలకు దాశరధి ||| రామకథ |||
చరణం 3 :
మదనకోటి సుకుమారుని కనుగొని మిథిలకు మిథిలయే మురిసినది
ధరణిజ మదిలో మెరసిన మోదము కన్నుల వెన్నెల విరిసినది ||| రామకథ |||
చరణం 4 :
హరుని విల్లు రఘునాధుడు చేగొని ఎక్కిడ ఫెళఫెళ విరిగినది
కళకళలాడే సీతారాముల కన్నులు కరములు కలిసినవి ||| రామకథ |||
శ్రీరాముని సౌందర్యము లోకోత్తరమైనదనే అర్థంలో "మిథిలకు మిథిలయే మురిసినది" అని సముద్రాల సీనియర్ చెప్పారు. అలాగే సీతాదేవిని చూసినపుడు కలిగిన సంతోషాన్ని "కన్నుల వెన్నెల విరిసినది" అని ఆలంకారికంగా చెప్పడం కొత్త అందాన్ని అందించింది. "సీతారాముల కన్నులు కరములు కలసినవి" అనేది పాటకు మనోహరమైన ముగింపు. ఈ పాటను హిందోళ రాగంలో స్వరపరచారు.
వృక్క ధమని
వృక్క ధమనులు (ఆంగ్లం: Renal arteries) ముత్రపిండాలకు మంచి రక్తాన్ని సరఫరా చేసే ధమనులు.
వృక్క ధమనులలో అడ్డంకి మూలంగా వాటిలోని రక్తప్రవాహం పాక్షికంగా గాని పూర్తిగా గాని ఆగిపోయి తద్వారా అధిక రక్తపోటు (Hypertension) కలుగుతుంది. ఇది రక్తనాళాలలో కొవ్వు చేరడం (Atherosclerosis) మూలంగా సంభవిస్తుంది.
వృక్క సిర
వృక్క సిరలు (ఆంగ్లం: Renal veins) మూత్రపిండాల నుండి మలిన రక్తాన్ని తీసుకొనిపోయే సిరలు.
శ్రీరాముని చరితమును తెలిపెదమమ్మా
శ్రీరాముని చరితమును తెలిపెదమమ్మా పాట లవకుశ (1963) సినిమా కోసం సముద్రాల రాఘవాచార్య రచించిన గీతం. దీనిని లవకుశులుగా నటించిన మాస్టర్ నాగరాజు మరియు మాస్టర్ సుబ్రహ్మణ్యం లపై చిత్రికరించారు. ఈ గీతాన్ని పి.లీల మరియు పి.సుశీలలు మధురంగా గానం చేయగా ఘంటసాల వెంకటేశ్వరరావు సంగీతాన్ని అందించారు.
లవకుశులు వాల్మీకి రచించిన రామాయణాన్ని గానం చేస్తూ అయోధ్య చేరతారు. అక్కడ రాజవీధిలో గానం చేస్తున్న వీరిని గురించిన సమాచారం రాజమందిరానికి చేరుతుంది. ఆ విధంగా అంతఃపురం చేరి కౌసల్య, సుమిత్ర, కైకేయి మరియు శాంత (రాముని సహోదరి) సమక్షంలో రామాయణాన్ని గానం చేస్తారు. ఈ పాటలో రావణుని చెల్లెలు శూర్పణఖ శ్రీరాముని మోహించడం, రావణుడు సీతను అపహరించడం, హనుమంతుడు శ్రీరామునికి సుగ్రీవునితో మైత్రి కల్పించడం, సీతాన్వేషణ, రావణ సంహారం, సీతాదేవి అగ్నిప్రవేశం, అందరూ కలసి అయోధ్యకు తిరిగిరావడం మొదలైన కథాంశాలను చిత్రించారు.
పల్లవి :
శ్రీరాముని చరితమును తెలిపెదమమ్మా ...
ఘనశీలవతి సీత కథ వినుడోయమ్మా ... ||| శ్రీరాముని |||
చరణం :
చెలువు మీర పంచవటి సీమలో
తమ కొలువు సేయ సౌమిత్రి ప్రేమతో
తన కొలువు తీరె రాఘవుడు భామతో ||| శ్రీరాముని |||
చరణం :
రాము గని ప్రేమ గొనె రావణు చెల్లి
ముకుచెవులు కోసె సౌమిత్రి రోసిల్లి
రావణుడా మాట విని పంతము పూని
మైథిలిని కొనిపోయె మాయలు పన్ని ||| శ్రీరాముని |||
చరణం :
రఘుపతిని రవిసుతుని కలిపెను హనుమా
నృపు జేసెను సుగ్రీవుని రామవచన మహిమా
ప్రతి ఉపకృతి చేయుమని పలికెను కపులా
హనుమంతుడు లంక జేరి వెదకెను నలుదిశలా ||| శ్రీరాముని |||
చరణం :
ఆ ఆ ఆ ... నాథా ... ఆ ... రఘునాథా ... ఆ ... పాహి పాహి ...
పాహి అని అశోకవనిని శోకించే సీతా ...
పాహి అని అశోకవనిని శోకించే సీతా
దరికి జని ముద్రికనిడి తెలిపె విభుని వార్త
ఆ జనని శిరోమణి అందుకొనీ పావని ...
ఆ జనని శిరోమణి అందుకొనీ పావని
లంక కాల్చి రాముని కడకేగెను రివురివ్వుమని ||| శ్రీరాముని |||
చరణం :
దశరథసూనుడు లంకను డాసి దశకంఠు తలలు కోసి ...
దశరథసూనుడు లంకను డాసి దశకంఠు తలలు కోసి
ఆతని తమ్ముని రాజును చేసి సీతను తెమ్మని పలికె
చేరవచ్చు ఇల్లాలిని చూసి శీలపరీక్షను కోరె రఘుపతి
అయోనిజ పైనే అనుమానమా ... 
ధర్మమూర్తి రామచంద్రుని ఇల్లాలికా ఈ పరీక్ష
పతి ఆనతి తలదాలిచి అగ్ని దూకె సీత ...
పతి ఆనతి తలదాలిచి అగ్ని దూకె సీత
హుతవాహుడు చల్లబడి శ్లాఘించేను మాత...
హుతవాహుడు చల్లబడి శ్లాఘించేను మాత
సురలు పొగడ ధరణిజతో పురికి తరలె రఘునేత
శ్రీరాముని చరితమును తెలిపెదమమ్మా
ఘనశీలవతి సీత కథ వినుడోయమ్మా ...
ఘనశీలవతి సీత కథ వినుడోయమ్మా
వినుడోయమ్మా ... వినుడోయమ్మా
చరణం :
శ్రీరాఘవం దశరథాత్మజ మప్రమేయం
సీతాపతిం రఘుకులాన్వయ రత్నదీపం
ఆజానుబాహుం అరవింద దళాయతాక్షం
రామం నిశాచర వినాశకరం నమామి
రామాయణంలోని అరణ్యకాండ, కిష్కిందకాండ, సుందరకాండ, యుద్ధకాండల సంక్షిప్త సమాహారంగా సముద్రాల సీనియర్ ఈ గీతాన్ని రాశారు. 
దీనిలో ప్రేమతో, భామతో, చెల్లీ, రోసిల్లీ, పావనీ, రివ్వుమనీ, కోసి : జేసి, సీతా : మాతా వంటి అంత్యప్రాసతో కూడిన పదబంధాలు అందాన్నిచ్చాయి. ఈ పాటకు శివరంజని రాగం ఆధారమైనది.
నిషాదం
నిషాదం ఇది ఒక తెలుగు కవితల పుస్తకం, నిషాదం అనగా ఏనుగు ఘీంకారం అని అర్దం. ఈ పుస్తకాన్ని వేగుంట మోహన్ ప్రసాద్ వ్రాసారు. మొహన్ ప్రసాద్ కలం పేరు "మో". ఈ నిషాదంలో ఇంచుమించు 70 కవితలున్నాయి. ప్రపంచీకరణ, ఆర్థిక సరళీకరణ క్రమం మొదలై రెండు దశాబ్దాలు ముగిసాయి. రెండో దశాబ్దంలో తెలుగు సమాజ సంక్షోభం మొత్తం ఈ సంపుటిలో ఉంది. ఒక దశాబ్ది కవిత్వాన్ని నిషాదంగా సంపుటీకరించాడు. గానకళకు పునాది సప్త స్వరాలు. అందులో నిషాదం సప్తమ స్వరం. ఏనుగు ఘీంకారమే నిషాదంగా జనించిందని గాన కళాబోధిని వివరిస్తోంది. కవిత్వ కళాబోధిని మనకెటూ లేదు కనుక సంగీత శాస్త్ర పరిభాషా పదాన్ని కవిత్వానికి అనవయించుకోవటం కొత్తే. సప్త స్వరాలలో రిషభ, గాంధార, మధ్యమ, దైవత, నిషాదాలకు రెండేసి భేదాలుంటాయి. వీటిని వికృతి స్వరాలంటారని కవిత్వ కళాబోధిని అంటోంది. షడ్జమ, పంచమ స్వరాలకు వికృతి భేదం లేదు కనుక అవి ప్రకృతి స్వరాలు. "నేను వికృతి స్వరంలో పాడుతున్నాను ఈ సమాజ వికృతాన్ని, దుష్కృతాన్ని, దష్మృత్యాన్ని, దురాగతాన్ని, దుర్మార్గాన్ని" అని కవి ఈ పుస్తకంలో అంటున్నాడు.
నిషాదం అనే పుస్తకాన్ని వెగుంట మొహన్ ప్రసాద్ "మో" అనే కలం పేరుతో వ్రాసారు. నిషాదం మొదటి సంచిక డిసంబర్ 2010 లో విడుదలైంది. ఈ పుస్తకాన్ని విరి వాల్యుమ్స్ పబ్లిష్ చేసారు.
జగమే మాయ బ్రతుకే మాయ
జగమే మాయ బ్రతుకే మాయ పాట 1953 లో విడుదలైన దేవదాసు సినిమా కోసం సముద్రాల రచించారు. ఈ గీతాన్ని ఘంటసాల వెంకటేశ్వరరావు హృద్యంగా గానం చేయగా సి.ఆర్. సుబ్బరామన్ సంగీతాన్ని అందించారు.
దేవదాసు పార్వతి చిన్ననాటి నుండి ప్రేమించుకుంటారు. లండన్ లో పైచదువుల తర్వాత తిరిగివచ్చిన దేవదాసు పార్వతిని పెళ్ళిచేసుకోవాలనుకుంటాడు. పెద్దల అంగీకారం లభించని కారణం వారు ప్రేమికులు గానే మిగిలిపోతారు. పార్వతిని మరచిపోలేని దేవదాసు మధ్యానికి బానిసై ఆరోగ్యాన్ని పాడుచేకుంటాడు. అలాంటి మానసిక పరిస్థితిలో జీవితం మీద వైరాగ్యంతో తత్వాల్ని జీవిత సత్యాల్ని రంగరించి విషాదంగా ఆలపిస్తాడు.
పల్లవి :
జగమే మాయ బ్రతుకే మాయ
వేదాలలో సారమింతేనయా ఈ వింతే నయా ||| జగమే మాయ |||
చరణం 1 :
కలిమీలేములు కష్టసుఖాలు
కావడిలో కుండలనీ భయమేలోయి
కావడి కొయ్యేనోయ్ కుండలు మన్నేనోయ్
కనుగొంటే సత్యమింతేనోయి ఈ వింతేనోయి ||| కావడి కొయ్యేనోయ్ ||| ||| జగమే మాయ |||
తీవ్రవాదం (పుస్తకం)
తీవ్రవాదం ఒక తెలుగు వ్యాసాల సంకలన పుస్తకము. ఈ వ్యాసాలను కస్తూరి మురళి కృష్ణ వ్రాసారు. కస్తూరి మురళి కృష్ణ ఆంధ్రభూమి వార పత్రికలో పవర్ పాలిటిక్స్ శీర్షికన తీవ్రవాదానికి సంబంధించి రాసిన వ్యాసాలు ఇవి. ఇందులో, సెప్టెంబర్ 2001 కన్నా ముందునుంచీ తీవ్రవాదం వల్ల ప్రపంచానికి వున్న ముప్పును గురించి హెచ్చరిస్తూ వ్రాసిన వ్యాసాలున్నాయి. తీవ్రవాదం నిర్వచనంతో సహా, తీవ్రవాదానికి కారణాలు, అది పెరిగిపోవటానికి దోహదపడే పరిస్థితులు, తీవ్ర వాదాన్ని అణచివేసేందుకు తీసుకోవలసిన చర్యల వంటివి సందర్భానుసారంగా ఆయా వ్యాసాలలో పొందుపరచివున్నాయి. అఫ్ఘనిస్తాన్, లిబియా, పాకిస్తాన్, చెచెన్యా, ఇండోనేషియా లతో సహా భారత దేశంలో ఈశాన్య భారతంలోని తీవ్రవాదం వంటి అంశాలను మూలాల్లోకి వెళ్ళి ప్రకటించే వ్యాసాలివి. అంటే, ఈ వ్యాసాలు వేర్వేరు సమయాల్లో రచించినవయినా వీటిలో పొందుపరచిన అంశాలు ఈనాటికీ పనికివస్తాయి. విలువ తరగనివి. ఎల్లప్పటికీ రెఫెరెన్స్ కు పనికివస్తాయి. ఇందులొ మొత్తం 36 వ్యాసాలున్నాయి. 2000 నుంచి 2008, 31 డిసెంబరు వరకు తీవ్రవాదానికి సంబంధించిన వ్యాసాల సంకలనం ఇది. తీవ్రవాదం సామాన్యుని జీవనం నుండి దేశాధినేతల దిన దిన నిర్ణయాల వరకు ప్రతీ చోటా నిర్ణయాత్మక పాత్ర పోషిస్తున్న ఈ రోజుల్లో తీవ్రవాదం గురించి తటస్త దృక్కోణంతో ప్రచురించిన ఈ పుస్తకం అందరూ తప్పనిసరిగా చదవాల్సిన పుస్తకం.
తీవ్రవాదం ఒక తెలుగు వ్యాసాల సంకలన పుస్తకము. ఈ వ్యాసాలను కస్తూరి మురళి కృష్ణ వ్రాసారు. 2000 నుంచి 2008, 31 డిసెంబరు వరకు తీవ్రవాదానికి సంబంధించిన వ్యాసాల సంకలనం ఇది. ఏప్రిల్ 2009 న మొదటి ముద్రణ జరిగింది.
షాఅబ్దుల్లాపాలెం
షాఅబ్దుల్లాపాలెం 
కృష్ణా జిల్లా, గూడూరు, మండలానికి చెందిన గ్రామము
కస్తూరి మురళీకృష్ణ
కస్తూరి మురళీకృష్ణ ప్రసిద్ధ తెలుగు రచయిత. విస్తృతమైన రచనా సంవిధానాల్లో, విస్తారమైన సాహిత్యాన్ని సృష్టించిన మురళీకృష్ణ రచనలు పాఠకాదరణ పొందుతున్నాయి. మురళీకృష్ణ కథ, నవల, వ్యాసాలు మొదలైన ప్రక్రియల్లో, చారిత్రిక కల్పన, కాల్పనిక, సాహిత్యవిమర్శ, వైజ్ఞానిక, వ్యక్తిత్వ వికాస, భయానక, క్రైం మొదలైన పలు విభాగాలలో రచనలు చేస్తున్నారు. కాల్పనిక, కాల్పనికేతర విభాగాల్లో ఆయన రచించిన రచనలకు పాఠకుల ఆదరణ లభిస్తోంది.
వీరు 1965 జనవరి 10 తెలంగాణ రాష్ట్రం బోధన్ జిల్లా, శక్కర్ నగర్ గ్రామంలో కస్తూరి సూర్యనారాయణరావు, సత్యవతి దంపతులకు జన్మించారు. వీరి విద్యాభ్యాసం బోధన్, హైదరాబాదులలో సాగింది. వీరు ఉస్మానియా విశ్వవిద్యాలయం నుండి భూగర్భశాస్త్రంలో ఎం.ఎస్.సి, దూరవిద్య ద్వారా తత్త్వశాస్త్రంలో ఎం.ఎ., మరియు రష్యన్ భాషలో అడ్బాన్స్‌డ్ డిప్లమాలను సాధించారు. వీరికి ప్రపంచ సాహిత్యం, సంగీతం పట్ల మక్కువ వుంది. వీరి తొలి రచన 1991 ఆంధ్రజ్యోతి సచిత్ర వారపత్రికలో ప్రచురితమైన మృగతృష్ణ అనే కథ. ప్రస్తుతం వీరు దక్షిణ మధ్య రైల్వేలో పనిచేస్తున్నారు.
తెలుగు సాహిత్యంలో ఉన్న వీలైనన్ని ప్రక్రియలలో రచనలు చేసారు. విభిన్నాంశాల ఆధారంగా రచనలు చేస్తున్నారు. ఈయన ఆంధ్రప్రభ, ఆంధ్రభూమి, వార్త, నవ్యవీక్లీ పత్రికలకు నవలలు కథలతోపాటు మరెన్నో శీర్షికలు వ్రాసారు. అలాగే కాల్పనికేతర రచనలు కూడా చేసారు. ఇవి కాక టివి స్స్రిప్టు రాస్తున్నారు. అసిధార, అంతర్మధనం, మర్మయోగం, సౌశీల్య ద్రౌపది, శ్రీకృష్ణదేవరాయలు, పునఃసృష్టికి పురిటినొప్పులు, రోషనారా, ముస్సోలిని మొదలైన నవలలు పుస్తక రూపంలో వచ్చాయి. జీవితం – జాతకం, 4 x 5, రాజతరంగిణి కథలు, రియల్ స్టోరీస్, సైన్స్ ఫిక్షన్ కథలు, ఉజ్వల భారత మహోజ్వల గాథలు, క్రైమ్‌ స్టోరీస్ వంటి కథా సంపుటాలు వెలువరించారు. రైలు కథలు, దేశభక్తి కథలు, తెలుగు కథల్లో గాంధీ మహాత్ముడు వంటి కథా సంకలనాలకు సహ సంపాదకులుగా వ్యవహరించారు. భారతీయ తత్వ చింతన, మన ప్రధాన మంత్రులు, మన ముఖ్య మంత్రులు , భారతీయ వ్యక్తిత్వ వికాసం, తీవ్రవాదం, పాప్ ప్రపంచానికి రారాజు మైకెల్ జాక్సన్, అక్షరాంజలి, శైశవగీతి, నవల నుండి సినిమాకు, పాడుతా తీయగా మొదలైనవి పుస్తక రూపంలోకి వచ్చిన కాల్పనికేతర రచనలు. ఇవికాక, పలు పత్రికలలో పవర్ పాలిటిక్స్, సినీచిత్రాలు, సగటు మనిషి స్వగతం, వ్యంగ్యాస్త్రం, ప్రాచీన విజ్ఞానం, మ్యూజికల్ మ్యూజింగ్స్ వంటివి వీరి ప్రధానమైన శీర్షికలు. ఇవికాక, టివి స్క్రిప్ట్లు రాస్తున్నారు. కస్తూరి ప్రచురణలు స్థాపించి ఉత్తమ సాహిత్యాన్ని పుస్తక రూపంలో అందిస్తున్నారు.
వీరి రచనలపై, సాహిత్య దృక్పథంపై విశ్వనాథ సత్యనారాయణ ప్రభావం కనిపిస్తుంది. తెలుగు సాహిత్యంలోని అన్ని రకాల ప్రక్రియలూ, విభాగాలలో రచనలు చేయాలనేది మురళీకృష్ణ సంకల్పం. ఈ క్రమంలోనే వైవిధ్యభరితమైన రచనలు చేశారు.
ది ఎండ్
ది ఎండ్ ఒక తెలుగు నవల. ఈ నవలను మల్లాది వెంకట కృష్ణమూర్తి వ్రాసారు. ది ఎండ్ ఒక సందేశాత్మక నవల. రాష్ట్రం లొని అవినీతిని ఇతివ్రుత్తంగా తీసుకుని మల్లాది వెంకట కృష్ణమూర్తి వ్రాసిన నవలే ఈ ది ఎండ్.
మన దేశం, మన రాష్ట్రంలో పెరిగిపొతున్న అవినీతిని మన కల్లకు కట్టినట్లు ఈ నవలలో మల్లాది వెంకట కృష్ణమూర్తి మనకు చూపిస్తారు. ప్రతి భారతీయ వ్యక్తి తన చుట్టూ జరుగుతున్న అవినీతిని తెలుసుకొవలసిన అవసరం యంతైనా వుంన్ది, అలా మన చుట్టూ జరుగుతున్న అవినీతిని తెలుసుకొవడానికి మల్లాది వెంకట కృష్ణమూర్తి వ్రాసిన ఈ ది ఎండ్ మనకు యెంతగానొ ఉపయెగపడుతుంది.
ఈ ది ఎండ్ అనే నవలను మల్లాది వెంకట కృష్ణమూర్తి వ్రాసారు. మొదటి ముద్రణ మే 2010లో జరిగింది. ది ఎండ్ నవలను లిపి పబ్లికేషన్స్ వారు పబ్లిష్ చేసారు.
బలభద్రపాత్రుని రమణి
బలభద్రపాత్రుని రమణి ఆంధ్రప్రదేశ్ కు చెందిన కొత్త తరం రచయిత్రి మరియు చలనచిత్ర రచయిత్రి. రమణి గారు దాదాపు 20 పైన నవలలు రాశారు. వాటిలో కొన్ని సినిమాలగా కూడా వచ్చినాయి.
రమణి గారికి ఇద్దరు కొడుకులు.
రచనలు ఎక్కువగా మానవ సంబంధాలపై వుంటాయి.
అ ఆ ఇ ఈ
అ ఆ ఇ ఈ అనేది మల్లాది వెంకట కృష్ణమూర్తి వ్రాసిన ఒక తెలుగు నవల. మనిషి సాధారణంగా డబ్బుకి కట్టుబడి పొతాడు తప్ప ధర్మానికి కట్టుబడడు. ఎప్పుడైతే డబ్బుకి కట్టుబడతాడో అప్పుడు ఆ మనిషి అధర్మానికి కూడా కట్టుబడతాడు, అధర్మం మనిషిని కష్టాల్లోకి నెట్టి కాని వదలదు. అందుకే అంటారు ఉమ్మెత్త మనిషిని పిచ్చివాడిని చేస్తుంది, చెట్టుకి కాయకపొయినా బంగారం కూడా అదే చేస్తుంది అని. మల్లాది వెంకట కృష్ణమూర్తి ఈ పుస్తకంలో మనషి జీవితంలో ముఖ్యమైనది ఏంటి, మనిషి జీవితంలో ధర్మంగా యెలా బ్రతకాలి అని కవి మనకు కథల రూపంలో మనకు చెప్పారు. అహం నుంచి ఆత్మ దాకా ఇహం నుంచి ఈశ్వరుని దాకా ఇది అ ఆ ఇ ఈ పుస్తకం యొక్క పూర్తి పేరు.
మల్లాది వెంకట కృష్ణమూర్తి వ్రాసిన అ ఆ ఇ ఈ నవల యొక్క మొదటి ముద్రణ 2010 సెప్టెంబరులో వెలువడింది, ఈ పుస్తకాన్ని లిపి పబ్లికేషన్స్ వారు పబ్లిష్ చేసారు.
నాటి మేటి సినీ ఆణిముత్యాలు
నాటి మేటి సినీ ఆణిముత్యాలుతో ముఖాముఖి ఇంటర్య్వులు ఇది ఫిల్మ్ జుర్నలిస్టు అయిన పసుపులేటి రామారావు వ్రాసిన పుస్తకము. ఈ పుస్తకంలో చిత్ర రంగానికే తలమానికగా నిలిచిన మార్గదర్శకుల, మహానుభావుల యెందరివొ ముఖాముఖి ఇంటర్య్వులు ఉన్నాయి.
సినిమాకు తొలి మెట్టు ఐన నాటక రంగం నుంచి సినిమా రంగానికి వచ్చి మన చిత్ర రంగాన్ని తేజొవంతం చేసిన నటీనటులు, దర్శకులు, నిర్మాతలు యెందరివొ ఇంటర్య్వులు ఈ పుస్తకంలో ఉన్నాయి. కొత్త ఫిల్మ్ జుర్నలిస్టులకు సినిమా గతం గురించి తెలుసుకొవడానికి ఈ పుస్తకం మంచి ఆధారం. ఈ పుస్తకం కొత్త ఫిల్మ్ జుర్నలిస్టులకే కాక కళాభిమానులకు, సినిమా గొయర్స్ కు మన తెలుగు సినిమా గతం గురించి తెలుసుకొవడానికి ఈ పుస్తకం యెంతగానొ ఉపయొగపడుతుంది. ఈ పుస్తకంలో 30 ఇంటర్య్వులు వున్నాయి
పసుపులేటి రామారావు నాటి మేటి సినీ ఆణిముత్యాలుతో ముఖాముఖి ఇంటర్య్వులు పుస్తకాన్ని 2008 లో వ్రాసారు, ఈ పుస్తకం యొక్క మొదటి ప్రతి 2010 లో వెలువడింది.
ఈ పుస్తకాన్ని దాసరి నారాయణరావు, మురళీ మోహన్, చిరంజీవి వంటి ప్రముఖుల సమక్షంలో రిలీజ్ చేశారు.
పసుపులేటి రామారావు
పసుపులేటి రామారావు సినీ రచయిత. పసుపులేటి రామారావు మొదట విశాలాంధ్ర పత్రికకు జర్నలిస్ట్ గా పనిచేసారు, ఆ తరువాత జ్యోతిచిత్ర పత్రికకు కూడా జర్నలిస్ట్ గా పనిచేసారు . ప్రస్తుతం సంతోషం సినీ పత్రికకు జర్నలిస్ట్ గా పనిచేస్తున్నారు. పసుపులేటి రామారావు స్వస్తలం ఏలూరు. పసుపులేటి రామారావు డిగ్రీ చదివారు. పసుపులేటి రామారావు ప్రజానాట్యమండలి, కమ్యూనిస్టు పార్టీలో యాక్టివ్ మెంబర్ గా పనిచేసారు. పసుపులేటి రామారావు, యన్.టి.ఆర్, ఎ.ఎన్.అర్, జగ్గయ్య, కృష్ణ, కృష్ణంరాజు, శోభన్ బాబు... ఆ తరువాత తరం చంద్రమొహన్, మురళీ మోహన్, మోహన్ బాబు, చిరంజీవి, బాలకృష్ణ, నాగార్జున, వెంకటేశ్... అలాగే ఇప్పటి తరం హీరొలతోను, హీరోఇన్ల తో, పెద్ద చిన్న నిర్మాతలతోను, 24 భాగాలకు సంబంధించిన సాంకేతిక నిపుణులతోను ఇంటర్య్వులు తీసుకున్నారు. ఈ ఇంటర్వ్యూలలో ఎంపిక చేసిన కొన్నింటిని నాటి మేటి సినీ ఆణిముత్యాలు అనే పేరుతో పుస్తకరూపంలో తీసుకువచ్చారు.
సౌశీల్య ద్రౌపది
సౌశీల్య ద్రౌపది కస్తూరి మురళీకృష్ణ వ్రాసిన ఒక తెలుగు నవల. సౌశీల్య ద్రౌపది నవల ప్రధానంగా వ్యాసభారతము, కవిత్రయ భారతాల ఆధారంగా రచించింది. అక్కడక్కడా, అవసరాన్ని బట్టి ఔచిత్యాన్ని పాటిస్తూ, కల్పనలు చేయబడ్డాయి. భారతీయ ధర్మాన్ని అర్థం చేసుకోని రచయత రచించిన నవలిక ఈ సౌశీల్య ద్రౌపది. పురాణ కథలలో జీవిత సత్యాలు పొందు పరిచి ఉన్నాయి. తరచి చూస్తే అనేక అద్భుతమైన మనుల్లాంటి విషయాలు అర్థమవుతాయి, సౌశీల్య ద్రౌపది నవలలో ఇలాంటి విషయాలు యెత్తిచూపే ప్రయత్నం చేసాడు కస్తూరి మురళీకృష్ణ, పురాణాలు ఏ రకంగా సమకాలీన సమాజానికి ఉపయోగపడతాయో చూపించే ప్రయత్నం చేసాడు కవి. ముఖ్యంగా కస్తూరి మురళీకృష్ణ సౌశీల్య ద్రౌపదిలో 'ద్రౌపది' పాత్రను ఆధునిక సమాజంలో మహిళకు ప్రతీకగా చేసి ఆమె అంతరంగాన్ని ఆవిష్కరించాడు, తద్వారా మన పురాణ పాత్రలను ఈనాటి సమాజానికి చేరువ చేసే ప్రయత్నం చేసాడు.
సౌశీల్య ద్రౌపది కస్తూరి మురళీకృష్ణ వ్రాసాడు. మొదటి ముద్రణ మే 2010 న విడుదలైంది. మెదట సౌశీల్య ద్రౌపది ఆంధ్రభూమి మాస పత్రికలో మినీ నవలగా వెలువడింది.
అమర్నాథ్
అమర్నాథ్ గుహ హిందువుల పుణ్యక్షేత్రం. ఈ గుడి భారత్ లోని  జమ్మూ కాశ్మీర్ లో ఉంది. 3,888 మీటర్ల ఎత్తులో జమ్మూ కాశ్మీర్ రాజధానికి 141 కిలోమీటర్ల దూరంలో ఉంది. ఈ క్షేత్రానికి పహల్ గాం గ్రామం నుంచి వెళ్ళాలి. హిందువులకు ఈ పుణ్యక్షేత్రం అతి పవిత్రమైనది. జీవితంలో ఒక్కసారైనా దర్శించాలని కోరుకుంటారు వారు. ఈ గుహ చుట్టూ ఎత్తైన మంచుకొండలు ఉంటాయి. వేసవి కాలంలో తప్ప మిగిలిన సంవత్సరం మొత్తం మంచుతో కప్పబడే ఉంటాయి అమర్నాథ్ కొండలు. ఆ కాలంలోనే వేలల్లో భక్తులు కొండలు ఎక్కి అమర్నాథ్ గుహను చేరుకుంటారు. ఈ గుహలో ఉండే శివుడు మంచు రూపంలో ఉంటాడు. ఈ మంచు శివలింగాన్ని చూసేందుకు ఎన్నో సవాళ్ళతో కూడిన ప్రయాణం చేస్తారు భక్తులు.
40మీటర్ల ఎత్తుండే అమర్నాథ్ గుహ లోపల నీటి చుక్కలతో నిలువుగా లింగాకారంలో మంచు గడ్డ కడుతుంది. పంచ భూతాల రూపాల్లో శివుడు ఉంటాడనే హిందువుల నమ్మకం. అందుకే ఇక్కడ శివుడు జలరూపంలో ఉన్నాడని భక్తులు అంత శ్రమకోర్చీ ఈ పుణ్యక్షేత్రానికి వస్తారు. మే నుంచి ఆగస్టు వరకు హిమాలయాలలో మంచు కరగడం  వల్ల ఈ పుణ్యక్షేత్రం మంచు నుంచి బయటకు వచ్చి, సందర్శనకు వీలుగా ఉంటుంది.  ఈ లింగం వేసవిలో చంద్రుని కళల ప్రకారం పెరుగుతూ,  తగ్గుతూ ఉంటుందని విశ్వసిస్తారు హిందువులు.
హిందూ పురాణాల ప్రకారం తన భార్య పార్వతీ దేవి కి ఈ గుహ  దగ్గరే జీవితం గురించి వివరించాడని ప్రతీతి. ఇక్కడ ఉండే మరో రెండు మంచు ఆకారాలు పార్వతీదేవి, వినాయకునిగా భక్తులు కొలుస్తారు.
ఈ గుహలో ఏర్పడే మంచు లింగాన్ని దర్శించేందుకే ప్రతీ సంవత్సరం  అమర్నాథ్ యాత్ర చేస్తుంటారు భక్తులు.
300 బిసికి చెందిన రాజు ఆర్యరాజా ఈ లింగాన్ని అర్చించినట్టు చెబుతారు. కాశ్మీర రాజుల కథలను వివరించే రాజతరింగిణి పుస్తకంలో కూడా ఈ క్షేత్ర ప్రస్తావన ఉంది. రాణి సూర్యమతి అమరనాథ్ స్వామికి త్రిశూలం, బాణలింగాలు సమర్పించినట్టు ఈ పుస్తకంలో వివరించారు.  ప్రజయభట్టుడు రాసిన రాజవ్లిపతకాలో కూడా అమర్నాథ్ యాత్ర గురించి వివరించారు. ప్రాచీన గ్రంధాల్లో ఈ పుణ్యక్షేత్రాన్ని గురించి ఇంకా ఎన్నో ప్రస్తావనలు ఉన్నాయి.
మధ్యయుగంలో ఈ క్షేత్రం గురించి మర్చిపోయినట్టూ, తిరిగి ఒక గొర్రెల కాపరి 15వ శతాబ్దం లో తిరిగి కనుక్కున్నట్టు ఒక నమ్మకం.
దక్షిణ భారతదేశంలోని పక్షుల జాబితా
ఈ కథనం దక్షిణ భారతదేశం అంటే నర్మదా నదికి సమీపంలో ఉన్న దక్షిణ భారతదేశ ద్వీపకల్పంలో నివసించే పక్షులను జాబితా చేస్తుంది.
దక్షిణ భారతదేశంలోని ఆంధ్ర ప్రదేశ్‌ లో రాళ్లపాడు, కర్ణాటక లో నాగరహోళే (రాజీవ్ గాంధీ నేషనల్ పార్క్) మరియు బండిపురా, కేరళ లో రాజమలై (ఎరావికులామ్ నేషనల్ పార్క్) మరియు పెరియార్ నేషనల్ పార్క్, తమిళనాడు లో ముడుమలై నేషనల్ పార్క్, అన్నామలైలో ఉదయమండలమ్, ఇందిరా గాంధీ వన్యప్రాణుల అభయారణ్యం, తమిళనాడులో వెందాంతంగల్ మరియు కొడైకారైలు విభిన్న పక్షుల జాతులను కలిగి ఉన్నాయి.
==పావురాలు మరియు గువ్వలు=
సూరారెడ్డిపాలెం
"సూరారెడ్డిపాలెం",ప్రకాశం జిల్లా,టంగుటూరు మండలంలో గల ఒక గ్రామము. 
ప్రాథమిక పాఠశాల.
గ్రామంలో పంచాయితీ కార్యాలయం ఉంది.
జరుగుమిల్లి 6.3 కి.మీ, సింగరాయకొండ 9.9 కి.మీ, కొత్తపట్నం 16.7 కి.మీ, ఒంగోలు 18 కి.మీ.
[2] ఈనాడు ప్రకాశం; 2015,మార్చి-18; 7వ పేజీ.
శేఖర్ (కార్టూనిస్టు)
శేఖర్ (1965 జూలై 16 – 2014 మే 19) తెలుగులో ఉన్న బహుకొద్దిమంది మంచి కార్టూనిస్టుల్లో ఒకరు. ఆయన కార్టూన్లు కొత్త కొత్త ఐడియాలతో రాజకీయాల పైన తీవ్రమైన, సున్నితమైన విమర్శలతో చాలా బావుంటాయి, శేఖర్ కార్టూన్లు నవ్వించేవే కాదు, లోతుగా ఆలోచింపజేస్తాయి కూడా. శేఖర్కు కార్టూనిస్ట్ గా 22 సంవత్సరాల అనుభవం ఉంది.
శేఖర్ పూర్తి పేరు కంబలపల్లి చంద్రశేఖర్. ఆయన 1965 జూలై 16 న నల్గొండ జిల్లా లోని సూర్యాపేటలో కంబాలపల్లి వెంకయ్య, మల్లమ్మ దంపతులకు జన్మించారు. ఆయన హైదరాబాదులొ నివాసముండేవారు. ఆయన బి.యస్.సి. డిగ్రీని 1985లో నల్గొండ లోని యన్.జీ. కళాశాలలొ పూర్తి చేసారు. ఆ తరువాత పొట్టి శ్రీరాములు తెలుగు విశ్వవిద్యాలయంలొ యమ్.ఏ. తెలుగు లిటరేచర్ చదివారు. మెట్టమెదటి సారిగా 1989 లోప్రజాశక్తి దిన పత్రికలో పొలిటికల్ కార్టూనిస్ట్ గా ప్రస్థానాన్ని ఆరంబించారు. ఆతరువాత ఆంధ్రప్రభ, ది న్యు ఇండియన్ ఎక్స్ ప్రెస్ దిన పత్రికలకు పొలిటికల్ కార్టూనిస్ట్ గా పనిచేసారు. ప్రస్తుతం ఆంధ్ర జ్యొతి దిన పత్రికకు పనిచేసారు. గత 22 సంవత్సరాలలో శేఖర్ గీసిన దాదాపు 40000 కార్టూన్లు తెలుగు, ఇంగ్లీష్, కన్నడ, మరాటీ, పంజాబీ, బెంగాలీ భాషలలొ ప్రచురించబడ్డాయి.
ఆయన భార్య పేరు చంధ్రకళ. ఆయనకు ఇద్దరు పిల్లలు నందు, చేతనా.
పారాహుషార్
సమాజాన్ని పట్టిపీడిస్తున్న చీడపురుగుల గురించి, సమాజ మార్పుకోసం ఉపయొగ పడే అద్భుతమైన కార్టూన్ లు పారాహుషార్ అనే ఈ పుస్తకంతో మనకు అందిస్తున్నాడు శేఖర్. పారాహుషార్ పుస్తకం లోని కార్టూన్లు మొహం పై నవ్వు పుట్టించి, గుండె లోతుల్లో ఆలోచన పుట్టించి, మనల్సి మౌనంగా వెంటాడే కవితలే ఈ కార్టూన్లు. ప్రజాశక్తి, ఆంధ్ర ప్రభ దిన పత్రికలలొ వేసిన కార్టూన్లలో ఎంపిక చేసినవి శేఖర్ పారాహుషార్ లో పొందుపరిచాడు. పారాహుషార్ పుస్తకంలోని కార్టూన్లు దాదాపుగా నేటి ప్రపంచంలొని అన్నీ అంశాలను స్మ్రుశిస్తున్నాయి. రాజకీయాంశాలపై చురుకుమనే నవ్వుల తునకలను పారాహుషార్ పుస్తకం ద్వారా శేఖర్ మనకు అందించాడు.
పారాహుషార్ కార్టూనిస్ట్ శేఖర్ నవంబర్ 2003 న వ్రాసాడు. 2004లో మొదటి ముద్రణ వెలువడింది. చేతన పబ్లిషర్స్ పబ్లిష్ చేసారు. పారాహుషార్ పుస్తకాన్ని కె.వి. రమణా చారి, ఐ. వెంకట్రావు ఆవిష్కరించాడు.
తులసీ దళములచే సంతోషముగా పూజింతు
తులసీ దళములచే సంతోషముగా పూజింతు కర్ణాటక సంగీత వాగ్గేయకారుడైన త్యాగరాజ స్వామి వారు రచించిన కీర్తన. ఇది సాధారణంగా మాయామాళవగౌళ రాగము లో పాడబడుతుంది.
రాళ్లపాడు
రాళ్లపాడు, ప్రకాశం జిల్లా లింగసముద్రము మండలానికి చెందిన గ్రామము. "సీతారామా లిఫ్ట్ ఇరిగేషన్" ప్రాజెక్టును భద్రాద్రి కొత్తగూడెం జిల్లా టేకులపల్లి మండంలోని రాళ్లపాడు వద్ద నిర్మించనున్నారు. దీన్ని 2016, ఫిబ్రవరి 16న సీఎం కేసీఆర్ ప్రారంభించారు. 50 టీఎంసీల గోదావరి నీటిని ఎత్తిపోయడమే ఈ ప్రాజెక్టు లక్ష్యం.
2001 వ .సంవత్సరం జనాభా లెక్కల ప్రకారం గ్రామ జనాభా 695. ఇందులో పురుషుల సంఖ్య 344, మహిళల సంఖ్య 351, గ్రామంలో నివాస గృహాలు 165 ఉన్నాయి.
పాడనా తెనుగు పాట
పాడనా తెలుగు పాట అమెరికా అమ్మాయి (1976) సినిమా కోసం దేవులపల్లి కృష్ణశాస్త్రి రచించిన అద్భుతమైన తెలుగు పాట. దీనిని పి. సుశీల మధురంగా గానం చేయగా జి.కె.వెంకటేష్ సంగీతాన్ని సమకూర్చారు.
అమెరికానుండి తిరిగి వస్తూ ఒక యువకుడు (శ్రీధర్) 'డెబొరా' అనే ఒక అమెరికా అమ్మాయిని పెళ్ళి చేసుకొని వెంటతీసుకొస్తాడు. ఆ కుర్రవాని పెళ్ళికై పెద్దవాళ్ళు అనుకొన్న ఆశలు వమ్ము కాగా వారు మనస్తాపానికి గురౌతారు.
క్రమంగా ఆ డెబొరా 'దేవి'గా మారి తెలుగు కట్టు, బొట్టు, మాట, పాటలు అలవరచుకొని అందరినీ ఆకట్టుకోవడం సందర్భంలో ఈ పాటను రంగస్థలం మీద డెబొరా గా నటించిన ఫ్రెంచి వనిత ఆన్నే షేమోటీ అభినయిస్తుంది. ముగ్ధులైన అబ్బాయి తల్లిదండ్రులు ఆ అమెరికా అమ్మాయితో పెళ్ళికి అంగీకరిస్తారు.
పల్లవి :
పాడనా తెలుగు పాట - పరవశనై - నే
పరవశనై మీ యెదుట మీ పాట ||| పాడనా |||
చరణం 1 :
కోవెల గంటల గణగణలో - గోదావరి తరగల గలగలలో
మావుల తోపుల మూపులపైన - మసలే గాలుల గుసగుసలో
మంచి ముత్యాల పేట - మధురామృతాల తేట ... ఒక పాట ||| పాడనా |||
చరణం 2 :
త్యాగయ, క్షేత్రయ, రామదాసులు - తనివితీర వినిపించినదీ
నాడు నాడున కదిలించేదీ - వాడవాడలా కరిగించేదీ
చక్కెర మాటల మూట - చిక్కని తేనెల ఊట ... ఒక పాట ||| పాడనా |||
చరణం 3 :
ఒళ్ళంత ఒయ్యారి కోక - కళ్ళకు కాటుక రేఖ
మెళ్ళో తాళి - కాళ్ళకు పారాణి - మెరిసే కుంకుమ బొట్టు
ఘల్లు ఘల్లున కడియాలందెల - అల్లనల్లన నడయాడే
తెలుగుతల్లి పెట్టనికోట - తెనుగునాట ప్రితినోట ... ఒక పాట ||| పాడనా |||
ఈ పాట మొదటి చరణంలో తెలుగు భాష తియ్యదనాన్ని వివరిస్తుంది. 
రెండవ చరణంలో కర్ణాటక సంగీత వాగ్గేయకారుల్ని తనివితీరగా వినిపించిన మహోన్నతమైనదిగా తెలుగు భాష గొప్పదనాన్ని వివరించారు. 
మూడవ చరణంలో తెలుగు సంస్కృతి సంప్రదాయలలో తెలుగువారి కట్టు బొట్టు హుందాతనాన్ని పాశ్చాత్య దిశగా పయనిస్తున్న ఆధునిక యువతకు తెలియజేసింది.
తిరువీధుల మెరసీ దేవదేవుడు
తిరువీధుల మెరసీ దేవదేవుడు కర్ణాటక సంగీత వాగ్గేయకారుడైన అన్నమాచార్య రచించిన కీర్తన. ఇది శ్రీరాగంలో పాడావచ్చును.
పల్లవి :
తిరువీధుల మెరసీ దేవదేవుడు
గరిమల మించిన సింగారముల తోడను | | తిరువీధుల మెరసీ | |
చరణం 1 :
తిరుదండెల పై నేగీ దేవు డిదే తొలినాడు
సిరులు రెండవనాడు శేషుని మీద
మురిపేన మూడోనాడు ముత్యాలపందిరి క్రింద
పొరి నాలుగోనాడు పువ్వుకోవిల లోను | | తిరువీధుల మెరసీ | |
చరణం 2 :
గక్కన ఐదవనాడు గరుడుని మీద
ఎక్కెను ఆరవనాడు యేనుగు మీద
చొక్కమై ఏడవనాడు సూర్యప్రభలోనను
యిక్కువ తేరును గుర్ర మెనిమిదో నాడు | | తిరువీధుల మెరసీ | |
చరణం 3 :
కనకపుటందలము కదిసి తొమ్మిదోనాడు
పెనచి పదోనాడు పెండ్లి పీట
ఎనసి శ్రీ వేంకటేశు డింతి అలమేల్మంగతో
వనితల నడుమను వాహనాల మీదను | | తిరువీధుల మెరసీ | |
చైనీస్ బ్యూటీ
చైనీస్ బ్యూటీ డిటెక్టివ్ నవలా రచయిత అయిన మధు బాబు వ్రాసారు. మధు బాబు చైనీస్ బ్యూటీ నవలను 1977లో వ్రాసారు. ఈ నవల మొదటి ముద్రణ అక్టోబరు 1977లో విడుదలైంది, ద్వితీయ ముద్రణ జూన్ 1981లో విడుదలైంది. ఈ నవలలో కథానాయకుని పాత్ర పేరు షాడో.
చైనాలోని దుష్ట సైంటిస్టులు భూకంపాలు సృష్టించే యంత్ర సామాగ్రి కనుగొని భారతదేశాన్ని, చైనాను గడగడలాడిస్తుంటే - అదే సమయంలో భారతదేశం షాడోను రంగంలోకి దించుతుంది, కలిసి పనిచేద్దాం అనే మిషతో షాడోను హతమార్చడానికి చైనీస్ బ్యూటీ రంగంలోకి దిగుతుంది, ఆ కథలో షాడో ఆ చైనీస్ బ్యూటీని ఎలా ఎదుర్కుంటాడో, చివరకు ఏ మజిలీ చేరుకుంటుందో మధుబాబు ఈ నవలలో విరచిత రోమాంచితమైన స్పై ధ్రిల్లర్ గా వ్రాశారు.
కినిగెలో చైనీస్ బ్యూటీ
ఏతము
గతకాలములో పంట పొలాలకు నీటిని పారించేందుకు కొన్ని సాధనాలుండేవి. అందులో ఒకటి ఏతం. మిగితావి గూడ, కపిలి లేదా మోట. తక్కువ లోతు నుండి నీటిని మిట్ట ప్రాంతానికి పారించడానికి ఏతాన్ని వాడతారు.
దీనికి కావలసినవి:
వై ఆకారంలోవున్న కర్ర దుంగను రెండు కొసలు పైకి వుండేటట్టు మిట్ట ప్రాంతంలో భూమిలో పాతాలి. పై కొసలకు రంద్రాలు చేసి మరో గట్టి కర్రముక్కను ఇరుసు లాగ ఆ రంద్రాలలో పెట్టి ఆ ఇరుసుకు పొడవాటి కర్రను అనుసందానించాలి. ఈ కర్రకు మెరక ప్రాంతం వైపున కొసన సుమారు 20 కిలోల రాయిని బంధించాలి. రెండో కొసన మరో కర్ర సాయంతో ఒక బానను (బకెట్) అమర్చాలి. ఆరాయి బరువుకు ఆ కర్ర భూమిపై ఆని వుంటుంది. ఆ పొడవైన కర్ర రెండో కొన బాన వున్న వైపు ఆకాశంలో పైకి లేసి వుంటుంది. ఒక వ్యక్తి చేతిలో పొడవాటి వెదురు బొంగును చేత బూని ఆధారంగా భూమికి ఆనిస్తూ భూమిపై ఆని వున్న ఆ కర్రపై నిలబడి పైకి నడుస్తాడు. అతని బరువుకు ఆ కర్ర బానవున్న వైపు కిందికి దిగుతుంది. అది పల్లపు ప్రాంతం. అక్కడే నీటి గుంట ఉంటుంది. ఆ గుంటకు అడ్డంగా ఒక దుంగను వేసి దానిపై ఒక మనిషి నిలబడి కిందికి దిగుతున్న బానను పట్టుకొని నీటిలో ముంచిపైకి లేపుతాడు. అదే సమయంలో పైనున్న వ్యక్తి తనచేతనున్న కర్ర ఊతంతో కర్ర మీద రెండో కొసవైపు నడుస్తాడు. అతని బరువుకు నీటితో నిండిన బాన పైకి లేస్తుంది. అదే సమయంలో కిందనున్న వ్యక్తి బానలోనున్న నీళ్లను మిట్టన కుమ్మరిస్తాడు. ఈ విదంగా కర్ర మీదనున్న వ్యక్తి గారడి వాడి లాగ అటూ ఇటూ నడుస్తుంటే నీటితొ నిండి పైకి వచ్చిన బానను కిందనున్న వ్యక్తి పైన కుమ్మరిస్తాడు. ఈ విదంగా నిరంతరాయంగా చేయటం వలన పల్లంలోనున్న నీటిని పైకి తోడి పొలాలకు పారిస్తారు. ఈవిధానంలో 10 అడుగుల లోతు లోపలే నీటిని తోడగలరు. ఒక్క బానలో 20---30 లీటర్ల నీరు పడుతుంది.
మరొక పరికరం పేరు
. దీనికి కావలసినవి. సుమారు 10---20 లీటర్ల నీరు పట్టే శంకాకారపు పాత్ర, దీన్నే గూడ అంటారు.4 సన్నని దారాలు. (పగ్గం) దీనికి ఇద్దరు మనుషులు కావాలి. గూడను డబ్బా రేకుతో గాని, వెదుదు బద్దలతో చేసి తారు పూసింది గాని వుంటుంది. గూడకు రెండు వైపుల రెండు దారాలను కట్టి ఇద్దరు మనుషులు గట్టుమీద నిలబడి చెరో రెండో దారాలను పట్టుకొని వంగుతూ గూడను పల్లంలోనున్న నీటిగుంట లోనికి విసురుతూ నీటితో నిండిన గూడను ఒడుపుగా పైకి లేపుతూ మిట్ట ప్రాంతంలో నీటిని కుమ్మరించాలి. ఈ విదంగా పలుమార్లు వంగుతూ గూడను విసురుతూ పైకి లేస్తూ వుంటే పల్లంలో వున్న నీరు మిట్టకు చేరి పొలాలకు పారిస్తారు. గూడాణూ వేయడానికి చిన్నపాటి ఒడుపు (నేర్పరితనము) కావాలి, లేకుంటే అది ఎంతమాత్రం సాద్యం కాదు.
కొటయ్య కట్టిన ఇల్లు
కొటయ్య కట్టిన ఇల్లు ఇది రంగురంగుల 16 పుటల అందమైన పుస్తకం, 0 - 6 సంవత్సరాల వయసు పిల్లల కోసం మంచి పుస్తకం వారు ప్రత్యేకంగా డిజైన్ చేసి వెలువరించారు. "దిసీజ్ ద హౌస్ దట్ జాక్ బిల్ట్" అనే ఆంగ్ల మూలం దీనికి ప్రేరణ. ఈ రోజుల్లో తల్లిదండ్రులు ఆంగ్ల భాషా మీద మొజుతొ పర భాషను నేర్పుతున్నారు అందువల్ల పిల్లలు తెలుగు భాషను మరచిపోతున్నారు తల్లిదండ్రులు పిల్లలకు ఇలాంటి పుస్తకాల ద్వారా కూడా మన తెలుగును నేర్పించవచ్చు. చిన్నారి పొన్నారి పాపాయిలకు ఆనందించే విదంగా ఈ బొమ్మల పుస్తకం ఉంది. మంచి పుస్తకం వారు జూన్ 2010 లోఈ బోమ్మల పుస్తకాన్ని 3,000 ప్రింటులతొ విడుదలచేసారు.
కోయవారిపాలెం, కొండపి
కోయవారి పాలెం కొండపి మండలంలోని ఒక గ్రామము.. ఈ ఊరిలో కమ్మ, మాల, మాదిగ, చాకలి, బోయ కులములు ఉన్నాయి.
ఈ ఊరు చూడటానికి చాలా అందంగా ఉంటుంది సిమెంట్ రోడ్ళతో. పచ్చదనానికి మారు పేరు.
ఈ ఊరు పెట్ళూరు గ్రామ పంచాయతి పరిధిలోనిది. 2 వార్డులు ఉన్నాయి.
ఉప సర్పంచ్ పదవి ఈ ఊరివాళ్ళకే చెందుతుంది.
ఎక్కువ వ్యవసాయం చేస్తారు ఇక్కడ పొగాకు, కంది, పండిస్తారు. .,ఎద్దులు ఎక్కువ. పాల దిగుబడి ఎక్కువ.
రాములవారి గుడి కలదు. చాలా అదంగాను చాలా పెద్దదిగా ఉంటుంది.
అక్షరాస్యత 90% ఉంటుంది. జాబ్ చేసేవాళ్ళు ఎక్కువ.
సూర్యకాంతం (రాగం)
సూర్యకాంతం కర్ణాటక సంగీతంలోని 17వ మేళకర్త రాగము.
ఈ రాగం లోని స్వరాలు "శుద్ధ ఋషభము, అంతర గాంధారము, శుద్ధ మధ్యమము, చతుశ్రుతి ధైవతము" మరియు "కాకలి నిషాధము"). ఇది 53 వ మేళకర్త రాగమైన గమనశ్రమ కి శుద్ధ మధ్యమ సమానము.సూర్యకాంతం లోని కొన్ని జన్య రాగాలు : వసంత, సౌరాష్ట్రం మరియు భైరవం.
సూర్యకాంతం (అయోమయ నివృత్తి)
సూర్యకాంతం అన్న పేరు ఈ క్రింది వాటిని సూచిస్తుంది:
హటకాంబరి రాగం
హటకాంబరి రాగం కర్ణాటక సంగీతంలోని 18 వ మేళకర్త రాగము.
ఈ రాగం లోని స్వరాలు "శుద్ధ ఋషభము, అంతర గాంధారము, శుద్ధ మధ్యమము, షట్చ్రుతి ధైవతము" మరియు "కాకలి నిషాధము"). ఇది 54 వ మేళకర్త రాగమైన విశ్వంబరి కి శుద్ధ మధ్యమ సమానము.
ఝంకారధ్వని రాగం
ఝంకారధ్వని రాగం కర్ణాటక సంగీతంలోని 19 వ మేళకర్త రాగము. 
ఈ రాగంలోని స్వరాలు "చతుశ్రుతి ఋషభము, సాధారణ గాంధారము, శుద్ధ మధ్యమము, శుద్ధ ధైవతము, శుద్ధ నిషాధము". ఇది 55వ మేళకర్త శ్యామలాంగి రాగానికి సమానమైన శుద్ధ మధ్యమ రాగము.
రమణీయం
ఎ.యస్. రామశాస్త్రి వ్రాసిన తెలుగు కథల పుస్తకం రమణీయం . అనామకుడు అనే కలం పేరుతొ వ్రాసాడు. ఈ పుస్తకంలో ఆలుమగల దాంపత్య కాలచక్రం గురించి కవి రమణీయంగా వివరించాడు. ఏడాదికి ఆరు ఋతువులు వున్నట్టే ఆలుమగల దాంపత్య కాలచక్రంలోనూ వుంటాయని, పెళ్ళి, సంతోషం, సంసారం, సంగరం, సంతానం, సంతృప్తి అనే మజిలీల మీదుగా - కామం పెరిగి, విరిగి, తరిగి నిష్కామభరితమైన స్నేహంగా, ప్రేమగా యెలా పరివర్తనం చెందుతుందో కవి మనకు ఈ పుస్తకం ద్వారా చెప్పాడు. నిన్న కన్న బిడ్డ ఇవాళ పిల్లలవుతారు, ఇవ్వాల పిల్లలు - రేపటికి తల్లిదండ్రులు, ఎల్లుండికి తాతలూ, అవ్వలూ అవుతారు కవి మనకు రమణీయంలో ఈ కాలచక్రాన్ని సీత మరియు రామం పాత్రల రూపంలో మనకు కళ్లకు కట్టినట్లు రమణీయంగా చెప్పాడు.
సీతారాముళ్లనే బావమరదళ్ల - ధరిమిలా ఆలూమగళ్ల - ఆ పైన తల్లీతండ్రుళ్ల - ఆ పిమ్మట అవ్వాతాతళ్ల కథలివి, వీళ్ళందరూ కలిపి ఇద్దరే (సీత, రామం). ప్రేమలో పడడం, పెళ్లాడడం, కామించడం, రెచ్చిపోవడం, అలిసి పోవడం, క్రమంగా కోరికలు వెలిసి పోవడం, కలుపు గడ్డి కల్పవృక్షంలా కనబడడం, తేలిగ్గా నాలిక్కరుచుకోవడం, నవ్వుకోవడం ఇదే ఈ పుస్తకంలోని కథల తాత్పర్యం! 
ఈ పుస్తకంలోని కథలు ఈ క్రింది విదంగా వుంటాయి
రమణీయం మొదటి ముద్రణ 2008 జనవరిలొ బాపు, ముల్లపూడి వెంకటరమణ చేతుల మీదుగా వాహిని బుక్ ట్రస్ట్ వారి ఆర్థిక సహాయంతో విడుదలైంది. దీనికి ముఖపత్ర పేజి విన్యాసం చేసినది మరియు బొమ్మలు గీసినది బాపు.
మౌనంగానే ఎదగమని మొక్క నీకు చెబుతుంది
మౌనంగానే ఎదగమని మొక్క నీకు చెబుతుంది పాట నా ఆటోగ్రాఫ్ (2004) సినిమా కోసం చంద్రబోస్ రచించారు. ఈ గీతాన్ని కె.ఎస్.చిత్ర గానం చేయగా ఎం.ఎం.కీరవాణి సంగీతాన్ని సమకూర్చారు.
పల్లవి :
మౌనంగానే ఎదగమని మొక్క నీకు చెబుతుంది
ఎదిగిన కొద్దీ ఒదగమని అర్థమందులో ఉంది
అపజయాలు కలిగిన చోటే గెలుపు పిలుపు వినిపిస్తుంది
ఆకులన్ని రాలిన చోటే కొత్త చిగురు కనిపిస్తుంది
మౌనంగానే ఎదగమని మొక్క నీకు చెబుతుంది
ఎదిగిన కొద్దీ ఒదగమని అర్థమందులో ఉంది
అపజయాలు కలిగిన చోటే గెలుపు పిలుపు వినిపిస్తుంది
ఆకులన్ని రాలిన చోటే కొత్త చిగురు కనిపిస్తుంది
చరణం1:
దూరమెంతో ఉందని దిగులు పడకు నేస్తమా
దరికి చేర్చు దారులు కూడా ఉన్నాయిగా
భారమెంతో ఉందని బాధపడకు నేస్తమా
బాధ వెంట నవ్వుల పంట ఉంటుందిగా
సాగర మథనం మొదలవగానే విషమే వచ్చింది
విసుగే చెందక కృషి చేస్తేనే అమృత మిచ్చింది
అవరోధాల దీవుల్లో ఆనంద నిధి ఉన్నది
కష్టాల వారధి దాటిన వారికి సొంతమౌతుంది
తెలుసుకుంటే సత్యమిది
తలచుకుంటే సాధ్యమిది
మౌనంగానే ఎదగమని మొక్క నీకు చెబుతుంది
ఎదిగిన కొద్దీ ఒదగమని అర్థమందులో ఉంది
చరణం2:
చెమటనీరు చిందగా నుదుటి రాత మార్చుకో
మార్చలేనిదేదీ లేదని గుర్తుంచుకో
పిడికిలే బిగించగా చేతిగీత మార్చుకో
మారిపోని కథలే లేవని గమనించుకో
తోచినట్టుగా అందరి రాతలు బ్రహ్మే రాస్తాడు
నచ్చినట్టుగా నీ తలరాతను నువ్వే రాయాలి
నీ ధైర్యాన్ని దర్శించే దైవాలే తలదించగా
నీ అడుగుల్లో గుడికట్టి స్వర్గాలే తరియించగా
నీ సంకల్పానికి ఆ విధి సైతం చేతులెత్తాలి
అంతులేని చరితలకి ఆది నువ్వు కావాలి
మౌనంగానే ఎదగమని మొక్క నీకు చెబుతుంది
ఎదిగిన కొద్దీ ఒదగమని అర్థమందులో ఉంది
అపజయాలు కలిగిన చోటే గెలుపు పిలుపు వినిపిస్తుంది
ఆకులన్ని రాలిన చోటే కొత్త చిగురు కనిపిస్తుంది